Vlada fokusirana na poboljšanje kvaliteta života građana | MINA\nNaslovnicaBusiness Top StoryVlada fokusirana na poboljšanje kvaliteta života građana\nVlada fokusirana na poboljšanje kvaliteta života građana\nPodgorica, (MINA-BUSINESS) – Vlada je svakodnevno fokusirana na poboljšanje kvaliteta života građana posebno na sjeveru, zbog čega je za Gusinje opredijeljeno 30 odsto više novca iz budžeta nego prošle godine, saopštio je premijer Duško Marković na sastanku sa predsjednicom Opštine, Anelom Čekić.\n„Izdvajanja iz kapitalnog budžeta od 1,34 miliona EUR predviđena su za više projekata u Opštini Gusinje, od kojih su kao najznačajniji istaknuti projekat uređenja prostora Alipašinih izvora, kao i rekonstrukcija i opremanje administrativnih objekata“, saopšteno je na sastanku.\nMarković, koji boravi u radnoj posjeti Gusinju, ukazao je i na činjenjicu da je za rekonstrukciju lokalnih puteva u Opštini Gusinje opredijeljeno 200 hiljada EUR, što je tri puta više nego što je izdvajano ranije.\nOn je, kako je saopšteno iz Vladine Službe za odnose sa javnošću, dodao i da je ključno pitanje razvoja države pitanje razvoja sjevera.\nMarković je podsjetio da je iz kapitalnog budžeta najviše opredijeljeno za sjever te da nema razvoja bez unaprjeđenja infrastrukture. Marković je naveo da će najmanje razvijenim opštinama, među njima i Gusinju, biti opredijeljeno više novca iz budžeta i u tom kontekstu istakao novi Zakon o finansiranju lokalne samouprave.\nNa sastanku je ocijenjeno da je važno da Opština i Ministarstvo održivog razvoja i turizma u brzom roku riješe problem planske dokumentacije u Gusinju, jer je to uslov daljeg razvoja opštine, novih projekata među kojima je i školsko-sportska sala vrijedna skoro tri miliona EUR.\nNakon sastanka, Marković i Čekić će svečano otvoriti opštinski administrativni centar od preko hiljadu kvadrata koji je koštao više od 1,2 miliona EUR. Najveći dio novca, 1,1 milion EUR, obezbijedila je Vlada, a ostatak Fondacija Gusinje i crnogorski iseljenici iz Sjedinjene Američke Države (SAD) i Opština Gusinje.\n„Nova zgrada obezbijediće bolje uslove za rad zaposlenih odnosno bolju uslugu građanima što je jedan od prioriteta u procesu reforme javne uprave“, zaključuje se u saopštenju.


Medijske slobode u BiH na putu ka EU - Zašto ne\nMart 18, 2020\t Danira Karović\nRezultati istraživanja napretka reformi u oblasti medija koje je provelo U.G. “Zašto ne”, pokazuju da već drugu godinu zaredom na bosanskohercegovačkoj scenci vladaju, politički pritisci, zastrašivanja i napadi na novinare/ke, neadekvatni uslovi rada, netransparentno vlasništvo i nerazvijeno tržište koje pogoduje jačanju medijskog klijentelizma itd.\nMedijski sektor u Bosni i Hercegovini godinama se suočava sa istim nizom izazova koje vlasti u BiH ne\nrješavaju. Evropska komisija, u svom posljednjem izvještaju, u poglavlju 23 u dijelu koji se tiče slobode izražavanja, zaključuje da BiH mora obezbijediti zaštitu novinara i sistemsko i institucionalno rješenje prijetnji i nasilja nad njima, osigurati finansijsku održivost i političku neovisnost javnih emitera, te uskladiti entitetske zakone s državnim zakonom o javnom RTV servisu i usvojiti propise o transparentosti vlasništva nad medijima i kriterije javnog oglašavanja.\nPojedine institucije u BiH su do sada pokazale spremnost da bolje evidentiraju i prate slučajeve napada nad novinarima i kršenja prava novinara, ali potrebni su znatno veći napori kako bi se osigurala adekvatna zaštita novinara i suzbili napadi nad medijskim radnicima.\nPored toga, pitanje održivosti i nezavisnosti RTV javnog servisa godinama je jedno od glavnih problema u medijskom sektoru za koje zbog političkih i entitetskih nesuglasica do sada nije pronađen konsenzus.\nPored ova dva prioriteta, posljednih godina Evropska komisija upućuje BiH da riješi i pitanja transparentnosti medijskog vlasništva i kriterija za oglašavanje za koja bh. vlasti do sada nisu pokazale da imaju i da žele da donesu adekvatna rješenja.\nMedijske slobode su osnova demokratskih društava i bez njih Bosna i Hercegovina neće moći ući u Evropsku uniju.


Srpski policijski pukovnik Dragoljub Delibašić tačno godinu dana u pritvoru | KoSSev\nSreda 04. februar 2015, 00:06\nDanas je tačno godinu dana kosovskog pritvora penzionisanog pukovnika MUP-a Republike Srbije, Dragoljuba Delibašića, kojeg EULEX tereti da je 2000. godine podstrekivao na zločine protiv albanskog stanovništva. Uprkos tome što je nadležni sud za njegov predmet - kosovski Osnovni sud u Severnoj Mitrovici, Delibašić je prvobitno, skoro dva meseca, proveo u pritvornom centru u Prištini, pre nego da 28. marta 2014, bude prebačen u Severnu Mitrovicu, gde se i sada nalazi. Delibašiću je, kao i Oliveru Ivanoviću, više puta odbijan zahtev da se brani sa slobode, uprkos garancijama Vlade Srbije, a njegovim hapšenjem je, kao i Ivanovićevim, obeležen početak serije hapšenja Srba sa Severa Kosova, kao i pokretanje istraga, uključujući i istrage protiv sadašnjeg gradonačelnika opštine Zubin Potok, Stevana Vulovića i bivšeg predsednika ove opštine, Slaviše Ristića. Suđenje srpskom policijskom pukovniku, uz ostalu četvoricu pritvorenih Srba - Oliveru Ivanoviću, Iliji Vujačiću, Nebojši Vujačiću i Aleksandru Lazoviću, kojima se sudi po zajedničkoj optužnici, počelo je u decembru i nastavlja se u februaru.\nDelibašić je uhapšen 4. februara 2014, devet dana nakon što je uhapšen i Oliver Ivanović, a proveo je, kao i Ivanović, gotovo dva meseca u pritvornom centru u Prištini, da bi 28. marta bio prebačen u pritvorni centar u Severnoj Mitrovici. Prebačen je nakon što je njegov branilac, advokat Miodrag Brkljač, podneo zahteve za premeštaj usled Delibašićevog ugroženog zdravlja, ali i kako je tada navođeno, pretnji i vređanja albanskih pritvorenika, te činjenice da je Delibašićevoj porodici, kao i braniocu, bio otežan odlazak u Prištinu i komunikacija sa njim.\nDelibašić se tereti da je 2000. godine, kao komandir policije u Kosovskoj Mitrovici, u saizvršilaštvu sa Oliverom Ivanovićem, kao vođom "srpske paravojne grupe - Čuvari mosta," a po prethodnom dogovoru i planu sa njim, navodno podstrekivao policajce, dok je Ivanović podstrekivao "Čuvare mosta" - da upadnu u nekoliko zgrada u Severnoj Mitrovici, proteraju i ubiju albanske civile, koji su živeli u ovom zgradama.\nZa razliku od lidera lokalne GI SDP, Olivera Ivanovića, do sada je ovaj pukovnik MUP-a Republike Srbije bio van fokusa pojačane medijske pažnje i javnosti, a prema nezvaničnim saznanjima koje ima KoSSev od nekoliko bivših pritvorenika iz Severne Mitrovice, Delibašić je u ovom Pritvornom centru viđen kao jedan od "psihički najstabilnijih","najmirnijih" i "najdisciplinovanijih" pritvorenika.


AGONIJA I DALJE TRAJE: Ministar ni danas NEĆE DONETI ODLUKU o deportaciji! – Objektivni\nPočetna/Iz minuta u minut/AGONIJA I DALJE TRAJE: Ministar ni danas NEĆE DONETI ODLUKU o deportaciji!\nAgonija Novaka Đokovića u Melburnu i dalje traje…\nMinistar za migracije Aleks Hok ni danas neće doneti odluku o Novakovoj deportaciji, a kako javlja australijski portal „9News“ zna se i razlog tog odlaganja.\nKako se navodi u tekstu razlog zbog kojeg se ministar još uvek ne oglašava jesu dokumenti koje su Đokovićevi advokati priložili.\n„Advokati gospodina Đokovića nedavno su dostavili dugačke podneske i prateću dokumentaciju za koju se kaže da je relevantna za moguće ukidanje vize gospodina Đokovića. Ovo će uticati na vremenski okvir„, rekao je portparol ministra Houka.


Radna grupa preporučila vladi da ne prihvati ponudu Telekoma Austrije Radna grupa preporučila vladi da ne prihvati ponudu Telekoma Austrije – Personal magazin\nRadna grupa za prodaju Telekoma Srbije preporučila je vladi da ne prihvati ponudu Telekoma Austrije od 1,1 milijardu evra za kupovinu većinskog udela u tom preduzeću, jer ne ispunjava finansijske…\nRadna grupa za prodaju Telekoma Srbije preporučila je vladi da ne prihvati ponudu Telekoma Austrije od 1,1 milijardu evra za kupovinu većinskog udela u tom preduzeću, jer ne ispunjava finansijske uslove tendera, saopštilo je danas Ministarstvo finansija.\nKonačnu odluku o prodaji Telekoma Srbije donosi Vlada Srbije.\nTelekom Austrija dostavio je danas uslovnu ponudu za kupovinu 51 odsto akcija Telekoma Srbija, ponudivši 1,1 milijardu evra umesto prvobitnih 950 miliona.\nUslovna ponuda, kao i prethodna ponuda Telekoma Austrije, zavisi od odobrenja Komisije za zaštitu konkurencije u Srbiji o koncentraciji na tržištu, a takođe i od sporazumu o strukturi troškova Telekoma Srbije u određenom periodu, navodi se u saopštenju austrijske kompanije.\nVlada je tender za Telekom Srbija raspisala 20. oktobra 2010, a rok za dostavljanje obavezujuće ponude je istekao 21. marta ove godine, nakon čega je Vlada Srbije dva puta produžavala rok za poboljšanje ponude. Drugi dodatni rok istekao je danas u 14 časova.\nDokumentaciju je otkupilo sedam stranih kompanija, ali je jedinu ponudu dostavio Telekom Austrija koji je u Srbiji vlasnik mobilnog operatera Vip mobajl.\nAustrijanci su prvobitno, 21. marta, ponudili 950 miliona evra za 51 odsto kapitala srpske kompanije i 450 miliona evra za investicije u naredne četiri godine.\nAustrijska kompanija je ukazala u saopštenju da je iz poboljšane ponude za preuzimanje većinskog udela u Telekomu Srbija izostavljena ranija ponuda za ulaganje u vrednosti 450 miliona evra.\nPoboljšana ponuda je uslovna i, kao i prvobitna, zavisi od odobrenja Komisije za zaštitu konkurencije u Srbiji o koncentraciji na tržištu i dogovora o strukturi troškova Telekoma Srbije u određenom periodu.\nPaket od 51 odsto akcija srpskog Telekoma prodaje se u celini. Vlasnik 31 odsto paketa je država Srbija, a preostalih 20 odsto grčki OTE.\nTelekom Srbije poseduje kompaniju Telekom Srpske u RS, u Bosni i Hercegovini, i “Mtel” u Crnoj Gori.\nGrupa Telekom Srbija ostvarila je lani neto dobit od 17 milijardi dinara. To je uvećanje za 27,6 odsto u odnosu na 2009. godinu i najbolji poslovni rezultat u istoriji tog javnog preduzeća.\nTelekom Austrija posluje u osam zemalja, ima 22 miliona korisnika i 2010. godinu je završio sa 4,7 milijardi evra prihoda.Kompanija zapošljava više od 16. 500 radnika i ima godišnji promet od blizu pet milijardi evra. Pozicionirana je, između ostalog, u više istočnoevropskih zemalja, uključujući Bugarsku, Belorusiju, Hrvatsku i Makedoniju.\n“Cenu Telekoma definiše i tržište, ali, ako tržište nije takvo da obezbeđuje potrebnu cenu i sredstva da bi Srbija napredovala ekonomski, vlada je donela odluku da ne ide u prodaju Telekoma”, rekao je Tadić novinarima prilikom posete poljoprivrednom domaćinstvu kod Kragujevca.\nTadić je podsetio da je prvobitna odluka o prodaji doneta kako bi sredstva bila plasirana u druge oblasti privrede u kojima država ne može da nađe strateškog partnera, kao što su izgradnja puteva i novi energetski sistemi.\nOn je naglasio da je javnost proteklih dana obmanjivana raznim medijskim informacijama o tome da je prodaja Telekoma dogovorena.\nRadna grupa preporučila vladi da ne prihvati ponudu Telekoma Austrije was last modified: May 5th, 2011 by Redakcija\nm:telMinistarstvo finansijaRadna grupaTelekom AustrijeTelekom Srpske


Pacoli zbog Dodika otkazao posetu Banjaluci - Sputnjik Srbija\n20:31 21 April 2021\nPacoli zbog Dodika otkazao posetu Banjaluci\n12:01 04.09.2018 Preuzmite kraći link\nKosovski ministar spoljnih poslova Bedžet Pacoli otkazao je učešće na sastanku šefova diplomatija zemalja-članica Procesa za saradnju u jugoistočnoj Evropi sutra u Banjaluci, zbog poruke Milorada Dodika da „nije dobrodošao“.\nKako prenosi RTK, Pacoli je učešće otkazao zbog „pretnji predsednika Republike Srpske“ Milorada Dodika, koji je rekao da Pacoli nije dobrodošao u Banjaluku, navodi se u pres-klipingu Unmika.\nOdložen susret ministara BiH, Srbije i Turske u Banjaluci\n„Region ne može da napreduje sa političarima poput Dodika. Njegov preteći jezik podseća nas na nedavnu prošlost radikalnih političara poput njega i na posledice takvih pretnji“, rekao je Pacoli i pozvao zvaničnike EU, naročito Evropske komisije, da „ne ćute na takve pojave“, naveo je Pacoli na svom nalogu na Fejsbuku, prenosi Tanjug.\nPacolija je u Banjaluku pozvao ministar spoljnih poslova Igor Crnadak, a Dodik je reagovao da je to učinio kako bi se dodvorio zapadnim centrima moći, te da on taj Crnatkov potez doživljava kao provokaciju.\n„Republika Srpska nije dala saglasnost da BiH prizna samoproglašeno Kosovo, te ni ministar te lažne države ne može biti dobrodošao u Republiku Srpsku“, rekao je Dodik.\nBedžet Pacoli, Banjaluka, poseta, Srbija


Ukrajinski general: Kijev se 2007. godine pripremao za rat protiv Rusije - Sputnjik Srbija\n03:37 25 Jun 2021\n17:14 29.05.2021 (osveženo 17:20 29.05.2021) Preuzmite kraći link\n„Nismo sedeli skrštenih ruku... Razrađivani su vojni dokumenti i operativni planovi koji su, između ostalog, uključivali i rat sa Rusijom“, istakao je Nazarov.\n„Sa strateškog stanovišta, to nije bilo neočekivano. Taktika koju su koristili na Krimu... da, ona je bila prilično neočekivana“, objasnio je on.\nPutin je na Bezbednosnoj konferenciji u Minhenu govorio o krizi međunarodne politike i modelu međunarodnih odnosa koji je izgradio Zapad. Prema njegovim rečima, unipolarni svet je vodio u ćorsokak. Tada je ruski predsednik predložio da se model promeni kako bi se izvukao iz ćorsokaka koji sada vidimo. Ali ukrajinska vojska je iz toga izvela sopstvene zaključke i počela da razrađuje scenarije sukoba sa Rusijom na Krimu, u Donbasu i drugim regionima, sve do pravog rata.


10 najboljih hotela u Trapani u 2019: TripAdvisor\nNajbolji hoteli - Trapani, Italija\n375 objekata u Trapani\nBr. 1 u pogledu odnosa cena/kvalitet od 375 smeštajnih objekata u Trapani\nBr. 2 u pogledu odnosa cena/kvalitet od 375 smeštajnih objekata u Trapani\nBr. 3 u pogledu odnosa cena/kvalitet od 375 smeštajnih objekata u Trapani\nBr. 4 u pogledu odnosa cena/kvalitet od 375 smeštajnih objekata u Trapani\nBr. 5 u pogledu odnosa cena/kvalitet od 375 smeštajnih objekata u Trapani\nBr. 6 u pogledu odnosa cena/kvalitet od 375 smeštajnih objekata u Trapani\nBr. 7 u pogledu odnosa cena/kvalitet od 375 smeštajnih objekata u Trapani\nBr. 8 u pogledu odnosa cena/kvalitet od 375 smeštajnih objekata u Trapani\nBr. 9 u pogledu odnosa cena/kvalitet od 375 smeštajnih objekata u Trapani\nBr. 10 u pogledu odnosa cena/kvalitet od 375 smeštajnih objekata u Trapani\nBr. 11 u pogledu odnosa cena/kvalitet od 375 smeštajnih objekata u Trapani\nBr. 12 u pogledu odnosa cena/kvalitet od 375 smeštajnih objekata u Trapani\nBr. 13 u pogledu odnosa cena/kvalitet od 375 smeštajnih objekata u Trapani\nBr. 14 u pogledu odnosa cena/kvalitet od 375 smeštajnih objekata u Trapani\nBr. 15 u pogledu odnosa cena/kvalitet od 375 smeštajnih objekata u Trapani\nBr. 16 u pogledu odnosa cena/kvalitet od 375 smeštajnih objekata u Trapani\nBr. 17 u pogledu odnosa cena/kvalitet od 375 smeštajnih objekata u Trapani\nBr. 18 u pogledu odnosa cena/kvalitet od 375 smeštajnih objekata u Trapani\nBr. 19 u pogledu odnosa cena/kvalitet od 375 smeštajnih objekata u Trapani


PODRŠKA SVOJIMA: Srbija će nastaviti da pruža pomoć izbeglicama\nPODRŠKA SVOJIMA: Srbija će nastaviti da pruža pomoć izbeglicama\nSrbija ne prihvata preporuku Visokog komesarijata UN za izbeglice (UNHCR) o ukidanju izbegličkog statusa izbeglicama iz Hrvatske i nastaviće da pruža punu zaštitu i pomoć svim izbeglicama na svojoj teritoriji, saopštilo je u petak Ministarstvo spoljnih poslova Srbije.\nU saopštenju se ističe da će Srbija nastaviti da daje maksimalan doprinos stvaranju trajnih i održivih rešenja za položaj izbeglica i poručuje da će zato odgovornost za konsekvence odluke o prestanku izbegličkog statusa izbjeglicama iz Hrvatske u potpunosti snositi UNHCR.\nMinistarstvo spoljnih poslova Srbije navelo je da je ova odluka UNHCR-a doneta bez konsultacija sa članicama UN i uz izričito protivljenje Srbije kao zemlje sa najvećim brojem izbeglica iz Hrvatske, kojih je 41.861.\n“UNHCR se, ne samo u potpunosti oglušio o sopstvena pravila, već je, iako je u pitanju humanitarna agencija, zanemario stvarni položaj izbeglica iz Hrvatske. Takva jednostrana odluka je bez presedana u dosadašnjoj praksi UNHCR-a, koja se uvek zasnivala na konsenzusu zainteresovanih država o pitanjima ovakve težine”, navodi se u saopštenju Ministarstva.\nMinistarstvo spoljnih poslova Srbije ocenilo je da se radi o “neutemeljenoj i očigledno političkoj odluci, s obzirom da nisu omogućena održiva rešenja za položaj izbeglica, posebno za njihov održiv povratak u Hrvatsku”.\nPOLOŽAJ SRBA JE SRAMOTA ZA HRVATSKU\nMilorad Pupovac, dugogodišnji lider Srba u Hrvatskoj, za frankfurtske Vesti je rekao da je Hrvatska „ više je nego prepolovila novac iz budžeta za obnovu i stambeno zbrinjavanje srpskih izbeglica,” i da je „novac za regionalni razvoj, posebno povratničkih sredina smanjen je još i više”, te da „to baca senu na pošteno držanje Vlade i premijera kad je u pitanju ćirilica i suprotstavljanje mržnji i netoleranciji prema Srbima”.


Demonstranti ušli u RTS, Stefanović poručuje: Država će odgovoriti na nasilje - Glas Srpske\nDemonstranti ušli u RTS, Stefanović poručuje: Država će odgovoriti na nasilje\nSrna 16.03.2019 22:01\nBeograd - Ministar unutrašnjih poslova Srbije Nebojša Stefanović rekao je da je jedna grupa učesnika protesta “Jedan od pet miliona” ušla nasilno u zgradu Radio-televizije Srbije, demolirala ulaz i prizemlje, prijetila novinarima, na šta će država da odgovori.\nStefanović je pozvao one koji su ušli u zgradu RTS da se mirno raziđu i prekinu svaki vid nasilja.\nOn je rekao da su oni koji su večeras upali u zgradu RTS-a primjenjivali nasilje na svakom mjestu.\n“Napad na novinare je nešto što ne sme da se događa u ovoj zemlji”, rekao je Stefanović na vanrednoj konferenciji za novinare u Palati Srbija.\nOn je istakao da će svako ko je večeras prijetio i učestvovao u nasilju odgovarati prekršajno i krivično.\nPrema njegovim riječima, ovakva vrsta okupljanja koja prerasta u nasilje nije smjela da se dogodi. Učesnici protesta “Jedan od pet miliona” ušli su večeras u zgradu Javnog servisa, predvođeni liderom pokreta Dveri Boškom Obradovićem.\nDemonstranti su hodnike Radio-televizije Srbije izlijepili trakama, polomili stakla i poručili da žele da se uključe uživo u program. Ubrzo nakon toga stigli su i pripadnici specijalnog odreda policije i Žandarmerije koji su raspoređeni po hodnicima Radio-televizije Srbije i spriječili su demonstrante da se sa nižih spratova popnu na više.\nObradović je rekao da demonstranti žele da oslobode Radio-televiziju Srbije kako bi se, kako kaže, saznalo šta učesnici protesta “Jedan od pet miliona” imaju da poruče.\nU zgradi RTS-a prisutni su i lider Demokratske strane Zoran Lutovac i jedan od čelnika Saveza za Srbiju Dragan Đilas. Svi ulazi u zgradu RTS-a trenutno su blokirani\nSrpski vojni helikopteri nadlijeću Jarinje sa srpske strane, hitno obraćanje iz Vlade Srbije


Promovisani rezultati višegodišnjeg međunarodnog projekta "Gradovi deljenja: kreativni momenat" - Dijalog.net\nNaslovna Politika Promovisani rezultati višegodišnjeg međunarodnog projekta “Gradovi deljenja: kreativni momenat”\nPromovisani rezultati višegodišnjeg međunarodnog projekta “Gradovi deljenja: kreativni momenat”\nBeograd, 14. oktobar 2019. – Završnom svečanošću u Pragu i okupljanjem predstavnika jedanaest partnera iz sedam evropskih zemalja, među kojima je i Srbija, završen je četvrogodišnji projekat „Gradovi deljenja: kreativni momenat“ finansiran sredstvima iz programa Kreativna Evropa.\nPartneri iz Srbije, Beogradska internacionalna nedelja arhitekture – BINA, predstavili su u Pragu rezultate lokalnih aktivnosti u Beogradu, simbolično nazvane „Gradsko čvorište“.\nDva lokalna partnera – tima , koje je BINA odabrala putem javnog poziva, realizovali su svoje projekte saradnje sa zajednicom da bi arhitektonskim, urbanističkim, umetničkim i dizajnerskim intervencijama unapredili po jedan otvoreni gradski prostor.\n„Kada se nađu teme koje su smislene i od suštinskog značaja za sve, lako je pronaći zajednički jezik i raditi zajedno zarad boljeg i kvalitetnijeg života u gradu. Uživala sam u zajedničkom radu i zajedničkoj brizi o budućnosti javnog, deljenog, prostora u Beogradu. Mreža gradskih čvorišta raspoređenih u svakom susedstvu mogla bi potencijalno da doprinese reintegraciji čitavih gradova. Pomažući građanima da transformišu i unaprede otvoreni javni prostor, dva gradska čvorišta uspešno su testirala društveni kapacitet Beograda za implementaciju strategije održivog urbanog razvoja, koja osigurava uslove za pravičan, integrisan i zajednički grad“.\nNa završnoj svečanosti u Pragu, koja je trajala dva dana, promovisana je i stručna publikacija „Atlas Gradova deljenja – Postsocijalistički gradovi i aktivno učešće u Centralnoj Evropi“, u okviru kojeg je značajno mesto zauzeo deo projekta realizovan u Beogradu.\nMapirajući lokalne inicijative „deljenja“ znanja i iskustva zajednice, ova studija slučaja donosi uvid u nove, kreativne forme razmene u oblasti arhitekture, nauke, kulture i kolektivnog iskustva i istorije.\n„Rad na Atlasu trajao je godinu i po dana, skoro dve. Reč je zapravo o kolektivnom radu, s obzirom da su svi partneri učestvovali u prikupljanju informacija, klasifikaciji podataka i uporednoj analizi. Ideja je bila da odgovorom na pitanje „Šta je danas Centralna Evropa?“ van geografskog shvatanja, ili onog uvreženog koji nameće podelu istok – zapad, pružimo uvid u kolektivno nasleđe, koje nije nužno samo istorijsko. Mislim da smo u tome i uspeli. Čitaoci će kroz zanimljive eseje ilustovane sjajnim fotografijama Olje Triaške Stefanović moći da saznaju informacije o načinu stanovanja u određenim gradovima, kao i koji grad ima najveći a koji najmanji projektovani rast u budućnosti, i druge zanimljive podatke.“\nU okviru završnih susreta, organizovana su predavanja, radionice, prezentacije projekata partnera u okviru kojih se predstavio i tim iz Srbije, a održano je i nekoliko panel diskusija.\nNa jednoj od njih učestvovao je i arhitekta iz Srbije, Ivan Kucina, jedan od inicijatora projekta „Gradovi deljenja: kreativni momenat“.\n„Veoma sam počastvovana što sam imala priliku da učestvujem u ovom projektu, koji je pokrenuo moj prethodnik. Ovo je bio vrlo izazovan četvorogodišnji program, koji smo započeli bez da smo bili mogućnosti da sagledamo gde će nas sve odvesti. Četiri godine kasnije, svi smo na okupu a naše planirane aktivnosti su završene. Čestitam nam svima na tom uspehu.“\n„Gradovi deljenja: kreativni momenat“ je četvorogodišnji kulturni program koji su zajedno pokrenuli partneri iz sedam gradova centralne i jugoistočne Evrope –Berlina, Praga, Bratislave, Katovica, Varšave, Budimpešte i Beograda, i predstavlja internacionalnu mrežu za razvijanje kreativnog diskursa koji nastaje ukrštanjem arhitekture, umetnosti, urbanizma i ekonomije deljenja sa ciljem transformacije gradskih prostora.\nU periodu od 2016. do 2020. godine u okviru projekta je organizovano više od 150 aktivnosti – kao što su festivali, izložbe, radionice, umetničke rezidencije i studije slučajeva.\nPrethodno Goati: Medijski uslovi određuju rezultate izbora, glasanje je samo ratifikacija ranije zauzetih stavova\nSledeće Javni poziv Programskim savetima javnih medijskih servisa\nBeograd, 23. septembar 2019. – Desk Кreativna Evropa Srbija u saradnji sa EU info centrom …\nTop Tags lokalna samouprava Civilno društvo vladavina prava konkurs istraživanje Evropska komisija Vlada Republike Srbije Srbija i Evropska unija ljudska prava mediji evropske integracije Društvo OCD mladi Evropska unija


Srbija mora da te sledi - Centar za evroatlantske studije - CEAS\nSrbija mora da te sledi\nJelena Milić, tekst za nedeljnik Novi Magazin Br 95\n"Da nećemo vojnom snagom da povratimo suverenitet nad Prištinom? Nećemo, jer u ovom trenutku to ne možemo. Mi se ne borimo sa Prištinom nego sa NATO, čak i sa EU, koja je ponekad na strani Prištine, a ne Beograda. Nije sukob jedan na jedan, Srbija ne može sama protiv velikog dela međunarodne zajednice, a naši prijatelji su daleko da bi nam pomogli u sukobima koji se ovde događaju". Ivica Dačić, premijer Srbije, februar 2013.\nFormalna aktuelna naklonost EU i SAD prema vladajućoj većini ne treba da nas uspava. Oni imaju svoje prioritete, trenutno je to dijalog Beograda i Prištine koji treba da rezultira rešenjem koje neće ugrožavati evropske perspektive ni Srbije ni Kosova. EU i SAD su svih ovih godina pomagali Srbiji da se konsoliduje, tako da je sada na nama iznutra da osujetimo nameru kompromitovnog državnog vrha da naplati popuštanje oko Kosova kroz nagrizanje svih prethodno dostignutih demokrstkih tekovina.\nZato se za dobijanje datuma početka pregovora za pristupanje EU treba boriti, bez obzira ko će biti na čelu Srbije kad se to desi, jer datum će biti priznanje svima koji su radili na procesu evropeizacije Srbije. Proces pridruživanja podrazumeva i finansijsku i stručnu podršku, usvajanje dobrih procedura i izbegavanje prethodnih koje su se pokazale kao loše. Početak pregovora po poglavljima nije samo otvaranje mogućnosti za lakši pristup evropskim kohezionim i drugim fondovima, već početak suštinskih reformi u preko trideset oblasti u kojima EU ima zajedničke politike i zakonodavstvo. To je prilika da se i oblasti u kojima EU nema zajedničke obavezujuće politike, kao to su bezbednost, odbrana i spoljni poslovi, urede na način primeren članicama EU a u saglasju sa zajedničkim politikama EU u tim oblastima. EU saglasje sa ovim očekivanjima, u procesu pregovora sa zemljama kandidatima, postiže se kroz političke kriterijume. Veliko je zavaravanje javnosti da je EU prema Srbiji posebno hirovita, da izmišlja uslove koji za druge nisu postojali. Saglasje sa EU politikama i akcijama na globalnom nivou upisano je u Kopenhagenškim kriterijumima.\nOvo je za Srbiju posebno važno, jer ne postoji koherentna spoljna politika, pa ni adekvatna bezbednosna i politika odbrane. Dodatno opterećujuće što je Srbija vrlo malo uradila u smislu suštinske reforme, personalne i insitucionalne, sektora bezbednosti (oružane snage, policija, pravosuđe, obaveštajne i bezbednosne službe, druge agencije koje imaju pravo na upotrebu sile) i normiranju privatnog sektora bezbednosti.\nNe treba zaboraviti da je Srbija u svoju ekonomsko političku tranziciju krenula svrgavanjem autoritarno ratno zločinačkog režima nenasilnim metodama borbe. Ova istorijski hvale vredna odluka podrazumevala je i teške kompromise sa ljudima iz kompromitovanog sektora bezbednosti. Neretko se pribegavalo legitimnim, ako su vodili ka ispunjavanju obaveza prema Hagu, miru na Kosovu i generalnom putu ka EU, ali ne uvek i reformskim metodama obuzdavanja i upotrebe delova sektora bezbednosti. Ovo se dešavalo u nedostatku društvenog konsenzusa oko prirode sukoba devedesetih, uloge i odgovornosti Srbije za njih. Procesi suđenja za ratne zločine pred domaćim sudovima još uvek nisu u proporciji sa brojem zločina počinjenih od srpskih snaga bezbednosti, iako su oni kao i obaveza saradnje sa Hagom, ostali jedini raspoloživi mehanizmi za preko potrebno personalno i pročišćavanje sektora bezbednosti.\nZato je sada, kad je i bivša opozicija naprasno postala konstruktivana oko potrebe dijaloga sa Kosovom, trenutak da se, uz pomoć EU, intenzivnije radi i na stavljanju sektora bezbednosti pod punu demokratsku kontrolu. Bez ovog koraka postoji bojazan da dogovori oko Kosova budu ugroženi prilikom realizacije. Ovo je preduslov i za formiranje strateškog spoljnopolitičkog kursa zemlje, pa zatim i usvajanja novih nacionalnih strategija bezbednosti i odbrane.\nOmbudsman Janković i Povernik za dostupnost informacijama od javnog značaja i zaštitu podataka o ličnosti Šabić su još prošlog leta predstavili plan u 14 tačaka kojim bi se bar neki od gorućih nedovršenih poslova u reformi sektora bezbednosti, pre svega oko praćenja elektronskih komunikacija, obavili. Dve ogromne afere posle, ni vlast ni Demokratska stranka ovo ne uzimaju kao prioritet. Za novodošlu vlast je od samog početka bilo jasno da joj reforma sektora nije prioritet, već njegovo stavljanje pod partijsku šapu. Prve stvari koje su uradili po dolasku na vlast bile su: neustavno proširenje nadležnosti predsednika Srbije, smena načelnika BIA čime je ukinuta demokratska praksa da ga vlada postavlja na mandat od pet godina, a usledilo je i ukidanje one da predsednik skupštinskog odbora za nadzor u toj oblasti bude iz opozicije. Tek je posle odluke Ustavnog suda, a na zahtev spomenute dvojce, Skupština bila primorana i da razmatra donekle bolje uređenje rada vojnih službi, ne bi li ih bar usaglasila sa Ustavom. No, Srbiji su potrebni novi kvalitetniji i usaglašeniji zakoni o radu službi, koje bi po njima imale manje nadležnosti a svakako ne onu o učešću u kriminalističkim istragama. Potrebno je preispitati i ustavnost mandata Nacionalnog saveta za bezbednost i njegov sastav, te dalje jačati parlamentarnu kontrolu nad sektorom. Odakle početi sa preporukama o reformi policije, u državi u kojoj druga dva najveća grada mesecima nemaju načelnike, a vlada se ljulja oko izbora direktora policije?\nEU za pomoć Srbiji u ovom poslu ima dovoljno mehanizama, a nadajmo se i političke volje. Tu su pre svega elementi iz Zajedničke bezbednosne i odbrambene politike, koja je sa usvajanjem Lisabonskog sporazuma postala obavezujuća u nekim svojim delovima. U poglavlju 31 odogovora na upitnik Evropske komisije, Srbija je priznala da postoji još dosta posla oko uspostavljanja nadzora, koji EU očekuje, nad izvoznim aktivnostima namenske industrije, pre svega oko kontrole krajnjeg korisnika izvezene robe. Bilo bi interesantno čuti protiv koga bi se i kako koristitle rakete koje UAE kupuju od Srbije. Tu je i poglavlje 34 -politički kriterijumi - koje razmatra, između ostalog, mehanizme sudskog i parlamentarnog nadzora nad službama bezbednosti, kao i njihovo organizaciono ustrojstvo i nadležnosti. Iako je i sama EK iz istih oportunih razloga do sada analizi stanja u ovoj oblasti posvećivala malo pažnje, treba se nadati da je svesna kolika opasnost tu leži, te da će joj se u budućnosti detaljnije posvetiti. Teško je poverovati da EU ne shvata da bez reformisanog sektora bezbednosti nema istinske borbe protiv korupcje.\nA Srbija, ima li ona načina i volje? Demokratska stranka, ovo što je od nje ostalo, nije opoziciona reformska stranka koja bi vlasti mogla da diše za vrat, jer nije u stanju da objektivno sagleda osnovne nereformske probleme ove vlade. DS-ov opozicioni maksimu trenutno su čarke sa Dinkićem. Đilasov program oporavka ekonomije u 15 tačaka, koje su sasekli svi vodeći ekonomisti ove zemlje, pokazuje koliki je reformski kapacitet sadašnjeg DS. Srbiji je potreban novi politički blok koji će biti u stanju da preuzme procese stavljanja sektora bezbednosti pod demokratski nadzor i vođenja evropskih integracija i privede ih kraju ne ugrožavajući ih problematičnim energetskim sporazumima i onima u oblasti namenske industrije koji su u nesaglasju sa evropskim strategijama, što nam se itekako može obiti o glavu kad dođe do odlučivanja o članstvu. Potrebno je objedivanje svih snaga koje put Srbije ka EU nikad nisu dovodile u pitanje. To bi trebao biti najmanji zajednički sadržalac mobilizacije, sve drugo od ličnih amioziteta do sklonosti ka nelegitimnim tranziciono-ekonomskim izazovima treba staviti u drugi plan. Kao što je to uradio i DOS. I EU bi bilo lakše da datum za početak pregovora da zemlji u kojoj postoji jasno objedinjen opozicioni evropski blok. Otuda je njegovo što skorije formiranje od suštinskog značaja za budućnost Srbije.\nNo, okupljanje radi okupljanja i daljnjeg vršenja vlasti sebe radi nije dovoljno, ni za širu unutrašnju, ni za spoljnu podršku. Novi blok mora jasno da kaže u čemu je ideloški, politički i bezbednosni značaj evro-atlantskih integracija, ko su prijatelji a ko neprijatelji demokratske Srbije u kojoj vlada pravo, poštuju se ljudska prava i princip podele vlasti. Ne treba zaboraviti da je upravo taj kurs Srbiji bio ponuđen jedan jedini put, kada je na vlasti bio Zoran Đinđić. Jednom je Srbija, makar u prvim danima žalosti za njim, imala i širok konsenzus da je to pravi put. Deset godina kasnije, Srbiji je potrebna politička elita koja će je POVESTI tim putem, a ne grupa ucenjenih vlastodržaca koja će je dodatadno getoizirati kao satelitsku rusku guberniju kobajagi na putu evropskih integracija. A ako ovi sad nisu to, ako im SAD, NATO i EU nisu neprijatelji, ako autoritarna Rusija nije misteriozni daleki prijatelj sa početka ovog teksta, onda će u novom frontu imati saradnika a ne nerijatelja. Formiranje tog fronta bio bi i lakmus test prave prirode sadašnjeg režima.\nNapomena: Kraća verzija ovog teksta objavljena je u rubrici Esej nedeljnika Novi magazin Br 95


Donacijom kompanije Le Belier poboljšani uslovi za rad na Odeljenju za fizikalnu medicinu i rehabilitaciju u kikindskoj bolnici | Ki Fokus Donacijom kompanije Le Belier poboljšani uslovi za rad na Odeljenju za fizikalnu medicinu i rehabilitaciju u kikindskoj bolnici – Ki Fokus\nDonacijom kompanije Le Belier poboljšani uslovi za rad na Odeljenju za fizikalnu medicinu i rehabilitaciju u kikindskoj bolnici\nPacijenti Odeljenja za fizikalnu medicinu i rehabilitaciju Opšte bolnice Kikinda zahvaljujući donaciji kompanije „Le Belier“ mogu terapije da obavljaju u poboljšanim uslovima. Ova kompanija koja posluje već 15 godina u Kikindi donirala je oko 120.000 dinara za rekonstrukciju poda u sali za vežbanje i kupovinu savremenog aparata za elektrostimulaciju.\nDirektor Opšte bolnice Kikinda dr Mirko Stojisavljević nije mogao da se odupre pozitivnom utisku koji odaje sala za vežbanje nakon ostvarenih ulaganja. – Zahvalio bih se kompaniji Le Belier koja je prepoznala ne samo potrebe bolnice, već i potrebe pacijenata. Lepo je da donatori i kompanije prepoznaju potrebe koje su u korist opšteg društva i svojim donacijama omoguće bolji tretman i bolje lečenje naših pacijenata – rekao je dr Stojisavljević.\nDirektor kompanije „Le Belier“ Žon Sebastijan Aks prilikom zvaničnog uručenja donacije istakao je da su kao kompanija ponosni što su u mogućnosti da doprinesu Kikindi na ovaj način. – Želimo da učestvujemo u razvoju grada, jer osećamo da su naša kompanija i Grad Kikinda partenri. Moramo biti svesni da ovaj tip ustanove će uvek postojati i da joj treba pomoć da se razvija jer je u korist svih ljudi ovde. U ime svih zaposlenih želeli bismo da se zahvalimo za sav obavljeni posao u ovoj bolnici, svim rukovodiocima – rekao je on.\nDirektor Žon Sebastijan Aks istakao je da atraktivnost Kikinde raste, te da su pre dve godine izabrali da nastave svoja ulaganja u ovom mestu. – Uložili smo 10 miliona evra sa željom da stvaramo nova radna mesta kako bismo zaposlili još ljudi. Sledeće godine očekujemo da zaposlimo 100 ljudi – rekao je direktor „Le Beliera“.\nNakon donacije firme „Mekafor“ u vidu opreme za kineziterapiju, a sada ulaganjima kompanije „Le Belier“ polako se obnovalja dotrajala oprema, kao i uslovi za rad na Odeljenju za fizikalnu medicinu i rehabilitaciju.\nPrema rečima načelnice Odeljenja za fizikalnu medicinu i rehabilitaciju dr Perse Simić, a povodom donacije kompaniej „Le Belier“ rekonstruisanim podom značajno su poboljšani uslovi za sprovođenje kinezi terapije, a novi apart za elektrostimulaciju koristi se za mišiće čitavog organizma. Međutim, kako godinama u nazad nije ulagano u ovo Odeljenje, prostora za poboljšanje uslova uvek ima.\nPrema rečima dr Simić neophodno je poboljšanje uslova za rad, novi aparti za elektroterapije, kao i laser aparat, koji je već dugi niz godina u kvaru. – Laser aparat služi za otklanjanje bola, poboljšanje cirkulacije u tkivima, okolozglobnim strukturama, poboljšanju opšteg stanja organizma, prevashodno za nas značajno mišićno skeletnog sistema – objasnila je ona.\nU ambulanti Odeljenja za fizikalnu medicinu i rehabilitaciju rade tri lekara, odnosno dva fizijatra i jedan lekar specijalista sportske medicine koji dnevno pregledaju do 50 pacijenata, dok usluge elektroterapije, kinezi i magnetoterapije koristi više od 100 pacijenata.\n← Sove utine ponovo dovele profesionalnog fotografa divljih životinja u Kikindu\nOtvorena izložba „Boje života“ →


Tanjug 18. septembra 2018. 20:41\nMOSKVA – Rusko Ministarstvo spoljnih poslova saopštilo je danas da je pozvalo na razgovor ambasadora Švajcarske u Moskvi, Iva Rosijea, radi objašnjenja o švajcarskim optužbama vezanim za navodnu rusku špijunažu, javlja Rojters.\nŠvajcarska je ove nedelje zatražila da Rusija obustavi špijunske aktivnosti na teritoriji te zemlje, napominje britanska agencija.\nŠvajcarska je taj zahtev uputila nakon što su obelodanjena dva sumnjiva slučaja vezana za špijunažu.\nRusko Ministarstvo spoljnih poslova pozvalo je danas na razgovor i ambasadorku Holandije u Moskvi, Rene Jones-Bos, zbog kontinuirane antiruske kampanje u toj zemlji koja se manifestuje kroz optužbe za špijunažu.\n„Ministarstvo spoljnih poslova pozvalo je ambasadorku Holandije u vezi sa kontinuiranom kampanjom u cilju raspirivanja špijunske groznice“, saopštilo je Ministarstvo, preneo je Tas s.


Vesti online / Scena / Estrada / Kad Seksi Sandra peva “Tarapanu“\nKad Seksi Sandra peva “Tarapanu“\nBivša učesnica realityja "Farma", pevačica Sandra Valterović, koju publika bolje poznaje kada uz svoje ime doda prefiks "seksi", objavila je video zapis iz svog automobila putem društvene mreže Fejsbuk.\nAko ste mislili da je reč o nekom intimnijem i provokativnijem snimku, prevarili ste se, jer je Sandra zapravo želela da sa svojim prijateljima podeli svoju interpretaciju velikog Severininog hita "Tarapana".\nParkirala je i zapevala, a snimao ju je izvesni muškarac, čiji glas se čuje na kraju klipa.\nDa li je njemu pevala stihove iz pesme, nije nam poznato, ali da su se dobro zabavili u parkiranom autu, to je sigurno.\nESTRADA Veljko "stesao" Seku\nŠOUBIZNIS Seksi Rijana sa protezom u obliku kalašnjikova!\nSVET Žena ga tukla, on je ubio i okačio sliku leša na Fejs\nAUTO-MOTO Fejsbuk fanovi napravili novi “porše“


17-06-2019 16:45 Srbija Politika\nNa vojnoj vežbi „Slovensko bratstvo-2019“ učestvuju pripadnici 234. gardijskog desantno-jurišnog puka iz sastava 76. vazdušno-desantne divizije. Oni su u Srbiju došli sa modernizovanim automatskim puškama AK-74M „Obves“ koji značajno povećavaju vatrenu moć ali i efikasnost ruskih padobranskih sastava.\nRuski padobranci (Foto: mil.ru)\nOva vežba će trajati u periodu od 15-21.juna. Osnovni zadatak vežbe „Slovensko bratstvo – 2019 je uvežbavanje internacionalnog bataljona da zajednički izvodi složenu protivterorističku operaciju sa elementima padobranskog desanta, u cilju blokade zahvaćene teritorije i uništenja uslovnog neprijatelja. Poseban akcenat će se biti stavljen i na realizaciju praktičnih zadataka u kojima će se upotrebljavati različiti tipovi savremenog streljačkog naoružanja i automatski bacači granata.\nPuška je opremljena savremenim nišanskim kompleksom koji za 1,5h povećava borbenu efikasnost oružja. Na vrhu puščane cevi se nalazi unapređeni razbijač vatre koji daleko kvalitetnije prikriva borca prilikom borbe u noćnim uslovima. Na pušku je montirana pikatini šina na koju se mogu dodati različiti taktički dodaci, kao što su prednji rukohvat, taktička baterija, laserski indikator, infracrveni osvetitel. Duža pikatini šina se nalazi se gornje strane oružja, dok su dve kraće montirane bočno, sa obe strane. Na dužu šinu se može integrisati različiti modeli kolimatorskih i optičkih nišana.\nVažno je napomenti da je paket opreme „Obves“ kompatibilan sa ostalim modelima streljačkog oružja (AK-74 + serija 100) koje je proizveo čuveni AK.\nŠta je predsednik Vučić izjavio povodom napete situacije u Podgorici pročitajte OVDE.\nBRAĆA I PO ORUŽJU: Srpski i beloruski padobranci kreću na obuku u Rusiju!


Inicijativa za promenu naziva RS neodgovorna i kontraproduktivna | Novine Toronto\nInicijativa za promenu naziva RS neodgovorna i kontraproduktivna\nUpravni odbor Saveta sa primenu mira (PIC) u BiH ocenio je danas da bi inicijativa za osporavanje imena Republike Srpske pred ustavnim suom BiH bila kontraproduktivna i neodgovorna, imajući u vidu činjenicu da su nazivi entiteta ugrađeni u Ustav BiH.\n"Iako svesni da postoje legitimne bojazni u pogledu diskriminacije konstitutivnih naroda i građana širom BiH, koje je potrebno rešavati na odgovarajući način, inicijativa za osporavanje imena Republike Srpske pred Ustavnim sudom BiH bila bi kontraproduktivna i neodgovorna, imajući u vidu da su nazivi entiteta ugrađeni u Ustav Bosne i Hercegovine", saopšteno je posle sednice Upravnog odbora PIC.\nOcenjeno je da takve inicijative "podrivaju izgradnju poverenja među konstitutivnim narodima i njihovim političkim predstavnicima", a da "izgradnja poverenja predstavlja temelj za preko potrebno pomirenje u BiH".\nUpravni odbor PIC je podsetio je da je Ustavom Bosne i Hercegovine utvrđeno da se BiH sastoji od dva entiteta, Federacije Bosne i Hercegovine i Republike Srpske.\n"Upravni odbor je u više navrata izrazio svoju opredeljenost za teritorijalni integritet i temeljnu strukturu BiH kao jedinstvene, suverene države koja se sastoji od dva entiteta, kao i to da neće biti prekrajanja mape BiH", ističe se u saopštenju.\nU tom kontekstu, kako se dodaje, Upravni odbor PIC oštro je osudio skorašnju retoriku i poteze kojima se dovodi u pitanje suverenitet i teritorijalni integritet BiH ili pak zahteva teritorijalna reorganizacija zemlje, čime se stvaraju tenzije oko temeljnih aspekata Dejtonskog mirovnog sporazuma.\nUpravni odbor PIC osudio je i sve pokušaje političkih aktera da negiraju odluke Međunarodnog krivičnog suda za bivšu Jugoslaviju kao neprihvatljive i kao nešto što nije u skladu sa međunarodnim obavezama BiH, uključujući i njen evropski put.\nOsim najavljene inicijative SDA o promeni naziva RS, Upravni odbor PIC je razmatrao i nedavne pretnje Milorada Dodika o otcepljenju tog entiteta, kao i Deklaraciju Hrvatskog narodnog sabora u BiH (HNS) kojom se osporavaju presude Haškog tribunala čelnicima nekadašnje Hrvatske republike Herceg Bosna za "udruženi zločinački poduhvat".\n"Upravni odbor PIC pozvao je sve strane da se suzdrže od daljih polarizujućih poteza i retorike, te da se konstruktivno uključe u formiranje vlasti na svim nivoima kako bi zemlja krenula napred", navodi se u zajedničkoj izjavi ambasadora zemalja članica PIC koju nije potpisao jedino ruski ambasador Petar Ivancov.\nUpravo je Ivancov inicirao održavanje sednice PIC posle najavljene inicijative SDA o pokretanju postupka pred Ustavnim sudom BiH o promeni naziva Republike Srpske.


Ovo je Bajdenov tim koji će voditi Ameriku - 24.11.2020, Sputnik Srbija\nOvo je Bajdenov tim koji će voditi Ameriku\nNovoizabrani predsednik SAD Džozef Bajden izabrao je Entonija Blinkena za državnog sekretara, saopštio je Bajdenov tim. 24.11.2020, Sputnik Srbija\nsvet, vesti, amerika, džo bajden\nCC0 / / Siluete ispred američke zastave\n"Pod administracijom Bajden-Haris, američku nacionalnu bezbednost i spoljnu politiku vodicče iskusni profesionalci spremni da vrate principijelno vođstvo na svetskoj sceni i dostojanstveno vođstvo kod kuće", navodi se na objavi zvaničnog naloga Bajdena i Kamale Haris na Tviteru.\nDžejk Saliven će biti savetnik za nacionalnu bezbednost, a Ejvril Hejns direktor nacionalne obaveštajne službe, preneo je Rojters.\nAlehandro Majorkas će biti na čelu ministarstva unutrašnje bezbednosti, a Linda Tomas Grinfild ambasador u Ujedinjenim nacijama.\nBlinken poznat Beogradu\nEntoni Blinken je još jedan zvaničnik Vašingtona dobro poznat Beogradu. On je više puta bio sagovornik predsednika Aleksandra Vučića, iz perioda kada je obavljao funkciju zamenika državnog sekretara u administraciji Baraka Obame, dok je potpredsenik SAD bio Bajden.\nPrvi njihov zabeleženi susret odigrao se u junu 2015. godine, kada je Vučić kao premijer Srbije boravio u Vašingtonu.\nVučić i Blinken razgovarali su tada o podršci SAD, evropskom putu Srbije, situaciji u regionu, dijalogu sa Prištinom i spoljnopolitičkim aktivnostima Srbije i Vučić je naglasio neophodnost političke podrške SAD evrointegracijama Srbije i dodao da je dosta učinjeno na očuvanju mira i stabilnosti u regionu.\nVučić je Blinkena obavestio i o ekonomskim reformama koje se sprovode u Srbiji i pozvao ga da poseti Srbiju.\nBlinken je u tom susretu istakao da će SAD da ohrabre Evropsku uniju da što pre otvori poglavlja sa Srbijom i izrazio je zadovoljstvo ličnim zalaganjem i ulogom Vučića u regionu, kao i radom srpske vlade.\nBlinken je tom prilikom rekao da je sve što je do tada učinjeno dovelo do bliže saradnje Srbije i SAD i pozdravio je ekonomske reforme i naglasio neophodnost većeg prisustva američkih investitora u Srbiji.\nVučić i Blinken su se sastali i u septembru 2016. godine u Njujorku, kada su razgovarali o odnosima dve zemlje, dijalogu sa Prištinom, ali i o ekonomskim reformama Vlade Srbije.\nPrema saopštenju s tog susreta, Vučić je rekao Blinkenu da će Srbija učiniti sve kako bi se održala stabilnost Zapadnog Balkana, koja znači i ekonomski prosperitet svih zemalja.\nOn je takođe tada preneo Vučiću "pozdrave potpredsednika SAD Džozefa Bajdena" i njegovu poruku da je "izuzetno zadovoljan posetom Srbiji", u avgustu te godine.\nBlinken i Vučić su se sastajali još nekoliko puta, o čemu svedoče fotografije tih susreta.\nTakođe, prethodno je radio kao viši zvaničnik u Centru za streteške i međunarodne studije, kao šef osoblja u odboru senata za spoljne poslove od 2002. do 2008, a bio je i član predsedničke tranzicije Obama - Bajden od novembra 2008 do januara 2009. godine.\nOd 2009. do 2013. godine Blinken je bio zamenik pomoćnika predsednika i savetnik potpredsednika za nacionalnu bezbednost.\nOd 1994. do 2001. godine bio je član Saveta za nacionalnu bezbednost, a u periodu od 1994. do 1998 radio je čak kao specijalni pomoćnik predsednika Saveta i viši direktor za pisanje govora.\nOd 1999. do 2001. bio je specijalni pomoćnik predsednika Saveta zadužen za evropska i kanadska pitanja.\nBivši kandidat za predsednika SAD Hilari Klinton poručila je večeras da dolazeća administracija nije mogla da odabere bolje osoblje za timove za spoljnu politiku i nacionalnu bezbednost.\nThe incoming administration could not have chosen better personnel for the foreign policy and national security teams.\nTony Blinken is a dedicated public servant who will make an incredibly effective secretary of state.\n— Hillary Clinton (@HillaryClinton) November 23, 2020\n"Toni Blinken je posvećeni javni službenik koji će biti neverovatno efikasan državni sekretar", napisala je Klinton u objavi na Tviter nalogu.\nBivši državni sekretar SAD Džon Keri biće na čelu tima za borbu protiv klimatskih promena u timu izabranog predsednika Džoa Bajdena, saopštio je danas Bajdenov tranzicioni tim.\nKeri je bio jedan od najzaslužnijih za Pariski klimatski sporazum potpisan 2015. godine, preneo je Si-En-En.\nOsim što je bio državni sekretar od 2013. do 2017. godine, u vreme dok je predsednik bio Barak Obama, Keri je dugo bio senator iz Masačusetsa, a bio je i kandidat demokrata na predsedničkim izborima 2004. godine, međutim tada je pobedio Džordž Buš.


Vesti online / Vesti / Srbija / Vučić ponudio porodici Nuri državljanstvo Srbije\nPredsednik Srbije Aleksandar Vučić ponudio je državljanstvo porodici 10-godišnjeg Farhada Nurija, izbeglice iz Avganistana.\nFarhad Nuri: Kada sam crtao nešto tako u Avganistanu, niko nije obraćao pažnju na to\n- Znam koliko ste dugo putovali da biste došli do Srbije, sa koliko probelma ste se suočavali i da je vaša konačna želja da idete u Švajcarsku. Hoću da vam ponudim, a imate vremena, pošto planirate u januaru da idete u Švajcarsku, da ostanete u Srbiji. Srbija nije bogata kao Švajcarska, ali molim vas da obiđete Beograd i bolje ga upoznate, te vidite koliko je ovo lep grad. Ako se odlučite da ostanete u Srbiji mi bismo vam dali državljanstvo odmah - kazao je Vučić prilikom prijema porodice Nuri u sedištu predsednika Republike.\nFarhad Nuri, koji sa roditeljima i braćom privremeno boravi u Centru za izbeglice u Krnjači\n* Veliko srce Malog Pikasa\n- Beograd je tri puta veći nego najveći grad u Švajcarskoj, veći je od Ciriha, Bazela, Ženeve, Berna - podsetio je on u razgovoru sa porodicom Nuri i dodao da ne govori da će porodica u Srbiji živeti u bogatstvu, ali će živeti pristojno, ako prihvate ponudu.\n- Ja sam peti predsednik Republike Srbije, ti bi mogao biti 10. ili 11. Stavrno mislim da bi mogao da budeš predsednik, samo da radiš vredno. Imaš sva prava da budeš predsednik Srbije - poručio mu je Vučić.\n- Naša politika je politika iskrenog prijetaljestva, solidarnosti i ljubavi prema izbeglom narodu i ljudima koji traže svoju budućnost, a ako - naglasio je on.\n- Želim da živim u Srbiji. Dobro se osećamo u Srbiji - kazao je na srpskom i zahvalio se Srbiji na svemu što čine za njegovu porodicu.\n- Kada sam crtao nešto tako u Avganistanu, niko nije obraćao pažnju na to - rekao je Farhad.\nSRBIJA "Vučić strahuje i govori o opasnosti po Evropu"\nSRBIJA Potez Vučića podelio javnost: Posao migrantima, a Srbima?\nDRUŠTVO Veliko srce Malog Pikasa


Šapić: Posle izbora – kraj karijere za deo opozicije i koalicije na vlasti\nHomePolitikaŠapić: Posle izbora – kraj karijere za deo opozicije i koalicije na vlasti\nPotpredsednik Srpske napredne stranke (SNS) Aleksandar Šapić ocenio je da će posle predsedničkih, parlamentarnih i lokalnih izbora u aprilu 2022. godine, jedan deo opozicije, ali i jedan deo ljudi koji su danas na vlasti kroz pojedine partije i koalicije „završiti svoje političke karijere“.\n„Mislim da će ovi izbori biti jedno povlačenje nove crte, jedno otvaranje novog poglavlja i u unutrašnjoj politici Srbije, nastavljanja daljeg pozicioniranja kvalitetnog Srbije koje smo započeli u proteklih nekoliko godina“, rekao je Šapić za televiziju Pink.\nOn je ocenio da su toga „mnogi svesni“ i da će pokušati da „na sve načine opovrgnu tu tvrdnju“.\n„Postoje ljudi koji imaju veliki kapital, postoje ljudi koji imaju uticaj značajan na medije, postoje strani faktori kojima nije u interesu da Srbija nastavi sa politikom koju vodi poslednjih, ne znam koliko godina. Zato mislim da će na sve moguće načine pokušati u mesecima ispred nas da neke ljude diskredituju, da udare na najniže strasti i da jednostavno pređu sve granice pristojnosti i nekog zdravog razuma“, ocenio je Šapić.\nUhapšen zbog demoliranja železničke stanice u Ovčar Banji\nSrušio se avion sa padobrancima u ruskom Tatarstanu – 16 poginulih


STANKOVIĆ: UCENE NIKOM NE DONOSE DOBRO\n31.07.2020NOVE PUBLIKACIJE NAMENjENE ZAPOSLENIMA U SISTEMU SOCIJALNE ZAŠTITE NA LOKALNOM NIVOU\n31.07.2020MITROVIĆ SE SASTAO SA ARIFIJEM, RAZGOVARALI O ULASKU SNS U VLAST\n31.07.2020ALBANSKI LEKARI: POLITIKA NE LEČI OD KORONE, SLUŠAJTE SAVETE PROFESIONALACA\n31.07.2020SRPSKI LEKARI POZIVAJU ALBANSKE POLITIČARE DA POSETE LESKOVAČKE BOLNICE\n31.07.2020USKORO PREGOVORI O IZGRADNjI PRUGE NIŠ-PREŠEVO\n31.07.2020AUSTRIJSKI POLICAJCI ĆE RADITI NA ZAŠTITI GRANICE KOD PREŠEVA\nPredstavnicima Albanaca sa juga Srbije koji su odlučili da prekinu razgovore sa Vladom Srbije pošto im je odbijen predlog da u Preševu i Bujanovcu budu vraćeni sudovi i tužilaštva, predsednik Koordinacionog tela Vlade Republike Srbije za opštine Preševo, Bujanoav i Medveđa, Zoran Stanković, je poručio da Srbija neće pristati na njihove ucene.\n„Politika ucene nikada nije donela dobro onima koji tako žele da ostvare svoje ciljeve, pogotovu što su razgovoori počeli da daju konkretne rezultate“, rekao je Stanković i istakao da odgovor Albanaca sa juga Srbije predstavlja „političku nekulturu“.\nLideri partija Albanaca sa juga Srbije prekinuli su dijalog dok im se ne vrate osnovni sudovi i tužilaštva i formiraju prekršajni sudovi, a Beograd optužuju za diskriminaciju.\nRiza Halimi tvrdi da u oblasti Preševa živi 40.000 Albanaca koji moraju da imaju pravosudnu mrežu i da je za odluku prekida razgovora sa Vladom Srbije, koja je doneta na zajedničkom sastanku lidera Albanaca koji je održan u opštini Preševo, prevashodno bilo neprihvatanje amandmana koje je Halimi uputio tokom rasprave o mreži sudova u Skupštini Srbije.\n"Mi nismo doneli odluku o prekidu razgovora, nego je Vlada Srbije donela takvu odluku, kada je dala Skupštini ovakav „diskriminatorski“ predlog zakona za Preševo, Bujanovac i Medveđu", rekao je Riza Halimi, predsednik Partije za demokratsko delovanje.\nPremijer Ivica Dačić im je na ovo odgovorio da nemaju sa kim da se dogovaraju osim sa Vladom Srbije.\n„Ako neće da razgovaraju sa nama, sa kime će, nemaju sa kim drugim“, rekao je Dačić.\nPredstavnici Albanaca najavili su da će uputiti pismo premijeru i vicepremijeru u kojem će tražiti garancije da će obećanja Vlade iz dosadašnjeg dijaloga biti ispunjena.\nIzvor: Frankfurtske vesti, B92 i Koordinaciono telo


Foto: facebook Dragan Milić / Privatna arhiva\nDirektor klinike dr Dragan Milić kaže da je osoba koja je to učinila vikala "smrt svim srpskim izdajnicima", te da su i naneta šteta i pretnje prijavljene policiji.\nOn je osudio je ovaj čin istakavši da je zahvaljujući opremi dobijenoj od donatora iz SAD, spaseno do sada 500 života.\n- Jutros u tri časa, pod okriljem mraka, "junaci otadžbine" bacili su farbu na tablu zahvalnosti američkoj vojsci, Vladi i narodu koja se nalazi na zgradi Klinike za kardiohirurgiju. Tabla zahvalnosti podignuta je zbog donacije u opremi našoj klinici vrednoj više od 400.000 evra! Tom opremom je do sada operisano i spaseno više 500 najtežih pacijenata grada Niša i juga Srbije - kaže dr Milić.\nDirektor Klinike ponovo se zahvalio donatorima.\n- Klinika za kardiohirurgiju je ponosna na saradnju koju ima sa našim američkim prijateljima i još jednom se zahvaljujemo na pomoći koju nam pružaju. Izvinjavamo se i na skrnavljenju obeležja od strane onih koji misle da znaju šta rade, a u stvari ne znaju! Pretnja "junaka otadžbine" da će svi srpski izdajnici biti pobijeni nas ne plaši, naprotiv, učvršćuje nas u veri da smo na pravom putu - naveo je dr Milić.\nBačena farba na tablu zahvalnosti američkoj vojsci, Vladi i narodu postavljenoj zbog donacije od 400.000 evra\nUprava Kliničkog centra Niš, na čelu sa generalnim direktorom prof. dr Zoranom Radovanovićem, takođe je najoštrije je osudila vandalsko ponašanje nepoznatog počinioca ili počinilaca.\nPolicija traga za vandalom ili više njih\nTom prilikom, kada je bačena plava farba, namerno ili nenamerno, oštećena je i spomen ploča zahvalnosti američkom narodu, vojsci i Vladi, na kojoj se nalazi i grb američke Kopnene vojske, a koju je, 21. juna prošle godine, u znak zahvalnosti zbog donacije Vojske SAD od 400 hiljada dolara namenjene Klinici za kardiohirurgiju, rukovodstvo te Klinike, pred medijima i javnosti i svečano otkrilo. Nakon uočene štete, služba obezbeđenja KC Niš, slučaj je odmah prijavila pripadnicima PU Niš, koji su potom izašli na lice mesta, saopšteno je iz uprave ove Klinike.\nUprava KC Niš očekuje od nadležnih organa da u najkraćem mogućem roku utvrde sve okolnosti i pronađu počinioca, odnosno počinioce, navodi se u saopštenju uprave KC Niš.


ČEDO JOVANOVIĆ: ,,NEMA NISTA OD EVROPSKE SRBIJE AKO NAM BOSNA..." - Jedinstvena Bosna i Hercegovina\nČEDO JOVANOVIĆ: ,,NEMA NISTA OD EVROPSKE SRBIJE AKO NAM BOSNA..."\nČEDA JOVANOVIĆ: „Nema ništa od evropske Srbije ako nam Bosna...“\n„... ostaje nesrećna kao danas“\nPredsjednik Liberalno-demokratske partije Čedomir Jovanović kazao je\nu intervjuu Danasu da će se svijet okrenuti Koreji, Kurdima, Erdoganu, Donabasu, migrantima, a onda je pitanje šta će biti s nama svima poslije. On je govorio i o odnosu Srbije sa Prištinom, kao i i sa drugim državama regiona.\n„Sada moramo praviti agendu sa svima, Podgoricom, Prištinom, Skopljem, Sarajevom. Moramo reći da nema ništa od evropske Srbije ako nam Bosna ostaje nesrećna kao danas, ako se permanentno ne unapređuju odnosi sa Skopljem, Podgoricom i Prištinom.\nAko Evropa redefiniše samo sebe, moramo i mi da budemo svesni da ćemo ostati daleko iza ukoliko ne pokažemo snagu i pamet da se i dalje menjamo“.\nOn je kazao da su sve odluke o Kosovu davno donesene.\n„Potvrdio ih je život i svakog dana to ponovo čini. I Albancima i Srbima je to jasno. Što se tiče promene formata i uvođenja Amerike i Rusije u kosovske razgovore, nemam šta da vam kažem osim utiska da bi u tom slučaju stvarno baš naivni mogli da poveruju da smo tema zaista mi.\nZato još jednom kažem, na tom planu nemamo šta da tražimo, odluke su donesene i ostat će takve kakve su. Nemci će i ubuduće hapsiti katalonske secesioniste i podržavati kosovsku državu.\nAmerikanci će štititi turski suverenitet i nikada neće dati Kurdima državu ali ni uzeti kosovskim Albancima. Moramo promeniti paradigmu, dogovoriti mir i tako sačuvati ovo što je od nas preostalo, a onda će to kroz normalan život postati naša neprocenjiva vrednost, zbog koje će nam i to naše nesrećno Kosovo biti bliže nego ikad", kazao je Jovanović.\nObjavio/la haler u 02:45, 0 komentar(a), print, #


Naslovna Info Srbija Ministar: Tri žene učestvovale u lancu curenja testa\nFoto: Tanjug (Bojan Stekić)\nPolicija je utvrdila da su tri žene učestvovale u lancu odgovornosti za otkrivanje testova iz matematike, izjavio je sinoć ministar prosvete, nauke i tehnološkog razvoja Mladen Šarčević.\nŠarčević je za RTS rekao da su te tri osobe iz škole u Zemunu.\nOn je objasnio da je test uzet, dat drugoj osobi preko Vajbera, snimljen i dalje prosleđen osobi koja se bavi medijima.\nNa pitanje da li on kao resorni ministar ima moralnu odgovornost zbog propusta do kojih je došlo, Šarčević je rekao da je njegova moralna odgovornost to što se odjednom uhvatio da radi toliko posla i da je danas ponudio svoju blanko ostavku.\n„Ako treba da se ministri menjaju na dnevnom nivou zbog čaršije, političkih stranaka, nekih sindikata, onda to neka radi onaj koji je odgovoran. Ja mislim da moji šefovi od mene uvek imaju blanko ostavku i ja sam im je danas ponudio. Oni to uvek od mene mogu da zatraže“, rekao je Šarčević.\nOn je naglasio da je Ministarstvo prosvete, prema oceni Evropske komisije, uspelo da za dve i po godine podigne sistem, koji je bio zarđao, na 95 odsto uspešnosti.\nŠarčević je rekao da se sistem danas bolje uređuje, „samo što to niko ne želi da vidi na taj način“ već se, kako je naveo, ovakve situacije politizuju.\nOn je dodao da je Ministarstvo prosvete otkrilo rupu u sistemu i sprečilo lavinu loših događaja.\nŠarčević je naveo da je ministarstvo na čijem je čelu sprečilo da se testovi uzimaju, jer je mesto gde se čuvaju pod kamerama, kao i da je sprečeno prepisivanje i popravljanje testova prilikom pregledanja.\n„Danas smo analizirali sve školske uprave i direktori ovih škola su recimo ostavili sve na izvolte. Ne mogu večeras sve da vam kažem, sledeći presek dobijam u 22 sata“, rekao je Šarčević.\nOn je kazao da je kriterijum ocenjivanja potvrdio sumnju da je taj model dobar, a kao primer on je naveo što su u Srbiji 43 odsto đaka odličan, a svaki sedmi vukovac.\n„Izvinjavam se svim ljudima koji su radili svoj posao“, rekao je Šarčević.\nGovoreći o testovima za srpski jezik, on je kazao da je distribucija bila odlična i izvinio se zbog današnjeg problema svima.\nĐacima je poručio da je mala matura, ipak, ovakva kakva jeste, bolja nego da je nema.\nKako je rekao, deci je važno da znaju da ako su dobro učili, ali su zbog nekog strogog profesora imali recimo četvorku, a kada dođu deca iz drugih sredina gde je petica lako dobijena, to dete će biti ugroženo jer nije bilo mature.\n„Oni su se spremali, uradiće ga dobro, mesta ima više nego njih. Otvorili smo IT odeljenja, u gimnazijama ima više mesta. Treba da budu spokojni“, rekao je Šarčević.\nŠarčević je ukazao da je on govorio da je sam projekat male mature, zbog načina na koji se radi već osam godina, samo po sebi rizičan.\nOn je naglasio da je projekat mature, koji je zahtevan od Evropske komisije i IPA, da se uz veliku, obuhvati i mala matura.\nMeđutim, kako je naveo, ne mogu da se menjaju pravila igre u toku igre što znaci da deca, ako su počela po starom modelu, tako moraju i da završe.\nNeko je otvorio rezervnu kesu i prodao test iz matematike, opozicija traži ostavku\nMinistar prosvete je potvrdio da je test iz matematike za osmake „provaljen“ i rekao da se da se to dogodilo u nekoj školi. Više opozicionih stranaka traži ostavku ministra Šarčevića.\nMinistar Šarčević je za „Večernje novosti“ izjavio da su Zavod za vrednovanje kvaliteta obrazovanja i Ministarstvo prosvete dobro uradili svoj posao, ali je „zatajilo“ negde na terenu.\n„Neko je otvorio rezervnu kesu sa testovima i prodao test iz matematike. Ne znamo gde se to dogodilo, ali to će da utvrdi policija. Biće smena zbog ovoga“, najavljuje Šarčević za „Novosti“.\nOpozicija: Ostavka Šarčevića jedini častan izlaz\nViše opozicionih stranaka juče je zatražilo ostavku ministra Šarčevića\nDrugi put za poslednjih šest godina država nije u stanju da na valjan način organizuje polaganje testova za male maturante, ukazala je danas Demokratska stranka Srbije.\nTa stranka upitala je nadležne ko je za to odgovoran i da li će neko snositi konsekvence za današnji skandal.\n„Pitamo i predsednicu Vlade Srbije Anu Brnabić da li je ovo država koja se temelji na znanju i obrazovanju“, piše u saopštenju DSS.\nPredsednik Dveri Boško Obradović je rekao da „zbog ovakvih stvari čitave generacije gube poverenje u prosvetni sistem i u vrednovanje učenja i rada“.\nDemokratska stranka podseća da je Šarčević danima govorio o bezbednosti testova za malu maturu i uveravao javnost da su oni na sigurnom, govorio o broju angažovanih inspektora, policajaca i drugog osoblja u zaštiti testova.\nLiga socijaldemokrata Vojvodine saopštava da „bi bilo bi pristojno da ministar prosvete Mladen Šarčević podnese ili, barem, ponudi svoju ostavku zbog stresa koji su danas doživeli đaci i roditelji usled odlaganja testa iz matematike“.\nNarodna stranka smatra da je ostavka Šarčevića „jedini častan izlaz i čin preuzimanja lične i političke odgovornosti“.\nPrethodni tekst12 medelja za mlade kajakaše Tarketta na regati u Višnjićevu\nSledeći tekstDevojke iz Bačkog Petrovca na muzičkom takmičenju „Srbija u ritmu Evrope“


Britanci partneri na projektu koji realizuje Svrljig - Svrljiske novine\nBritanci partneri na projektu koji realizuje Svrljig\nPrethodnog vikenda u sali Skupštine opštine Svrljig održan je dvodnevni trening u okviru projekta „Aktivni građani“ koji sprovodi Kancelarija za mlade Svrljig u saradnji sa Britanskim savetom.\nKancelarija za mlade opštine Svrljig će tokom 2012. godine u partnerstvu sa Britanskim savetom sprovoditi projekat „Aktivni građani“. „Aktivni građani“ je projekat u oblasti interkulturalnog dijaloga i globalnog društvenog povezivanja. Vizija programa je svet u kome mladi ljudi prepoznaju svoj potencijal i pokušavaju da se angažuju zajedno sa drugima u cilju razvoja njihovih zajednica na lokalnom i međunarodnom nivou.\n„Zadovoljan sam energijom i interesovanjem mladih ljudi koji su se prijavili na trening. Treningu je prisustvovalo 23 mladih, koji će nakon drugog dela treninga koji je predviđen za sledeći vikend imati priliku da napišu projekat koji će realizovati na lokalnom nivou. Time će imati mogućnost da aktivno učestvuju u rešavanju problema u lokalnoj zajednici.“ – rekao je ovom prilikom Marko Mladenović, koordinator Kancelarije za mlade.\nProgram „Aktivni građani“ se realizuje u preko 30 zemalja sveta u saradnji sa državnim institucijama i lokalnim partnerima. U Srbiji, projekat se sprovodi u 28 opština širom Srbije. Ovo osigurava da partnerstvo bude u skladu sa nacionalnim prioritetima i strategijom za mlade i priprema buduće generacije za rad i život u globalnom društvu.\nPrevPrethodnaBahato parkiranje se nastavlja\nSledećaVenčao se 41 par u SvrljiguNext


Plenkopvić: Hrvatska će graditi pelješki most\n15.09.2017 16:07 | Srna\nZagreb - Premijer Hrvatske Andrej Plenković odbacio je mogućnost da BiH zaustavi izgradnju pelješkog mosta i poručio da će se taj projekt realizovati i "u saglasnosti sa BiH stranom".\nNa pitanje Branka Bačića /HDZ/ da li je moguće da BiH zaustavi izgradnju mosta, s obzirom na izjave koje stižu iz BiH, odnosno od SDA i Bakira Izetbegovića, Plenković je rekao da jednostavan odgovor glasi - nije moguće.\nOn je naglasio da je pelješki most strateški i opšteprihvaćen projekat, javlja Hina, a prenose hrvatski mediji.\n"Svi iz Dubrovačko-neretvanske županije znaju šta taj most znači", rekao je Plenković, uvjeren da bi i građani Neuma, pogotovo u turističkoj sezoni, profitirali kad bi postojao alternativni pravac.\nNavodeći gabarite mosta - visina 55 metara, prolaz za brodove 200 metara, on je upitao kakav bi to brod trebalo da ide prema Neumu, a da ne bi mogao proći ispod pelješkog mosta koji je samo 10 metara niži od onog na Bosforu.\n"Mislim da ćemo sve što treba s naše strane objasniti našim prijateljima u BiH, realizovati projekat, Ugovor o granici iz 1999. godine nije ratifikovan, ali je to projekat koji će se realizovati i u saglasnosti s BiH stranom", poručio je hrvatski premijer.


Predsjednici njemačkog i francuskog parlamenta pozvali na otvaranje granica u Evropi – Krtice.net\nPredsjednik francuskog parlamenta i njegov njemački kolega pozvali su u utorak na otvaranje što je prije moguće granica između evropskih zemalja, nakon što su one bile više sedmica zatvorene zbog pandemije koronavirusa.\nTekst zajedničke izjave objavljen je dva dana uoči sastanka Francusko-njemačke parlamentarne skupštine, novog foruma dvaju parlamenata uspostavljenog u cilju jačanja odnosa dviju zemalja, koji će biti posvećen lekcijama koje Evropa može izvući iz pandemije covida-19.\nDo danas je predviđeno ponovno otvaranje granica unutar Europe od sredine juna, ali do sada vlada nered s tim u vezi kod različitih evropskih zemalja, uprkos pozivima Evropske komisije na više međusobnih konsultacija.\nPredsjednici dvaju nacionalnih parlamenata također su u zajedničkoj izjavi “pozdravili” i dali svoju “podršku” najnovijem prijedlogu francuskog predsjednika Macrona i njemačke kancelarke Merkel kojim je predložen plan oporavka u Evropi vrijedan 500 milijardi eura, za oporavak od pandemije, financiran iz duga ugovorenog unutar Evropske unije.\nPROČITAJTE Trump povukao SAD iz Svjetske zdravstvene organizacije dok je u zemlji preko 3 miliona zaraženih\nPremijerka pozvala stanovnike Srbije da ne idu na ljetovanje u Crnu Goru


Pomaže djeci da "stanu na noge” o trošku budžeta - Vijesti.me\nSUPRUGA GRADONAČELNIKA OPŠTINSKI KNJIGOVOĐA\nPomaže djeci da "stanu na noge” o trošku budžeta\n“Pristala sam da im vodim knjige u početku dok ne stanu na noge i dok to malo ne krene, ali razmišljam da, nakon što odradim završne račune, prestanem sa tim“ Edit\nEjup Nurković (Foto: Facebook.com)\nAida Skorupan 25. mart 2017, 20:31 ažurirano 6. februar 2019, 08:10\nHadija Nurković, supruga gradonačelnika Rožaja Ejupa Nurkovića, vodi knjige ustanovama koje su finansiraju iz lokalnog budžeta, na čijem čelu su, ili rade u njima - sin, kćerka i zet pomenutog bračnog para.\nHadija, koja u gradu na Ibru slovi za vrsnog knjigovođu, “Vijestima” je potvrdila da vodi knjige ustanovama u kojima su zaposlena njena djeca, ali da planira da prekine s tim poslom.\n“Pristala sam da im vodim knjige u početku dok ne stanu na noge i dok to malo ne krene, ali razmišljam da, nakon što odradim završne račune, prestanem sa tim“.\nIz kabineta predsjednike Opštine, pak, “Vijestima” su odgovorili da Agencija “Science” privremeno vodi knjige Dnevnom centru, na čijem čelu je kćerka gradonačelnika Dženeta Kurtagić, i Ski centru Hajla u kojem je menadžer njegov sin Dženis.\nPrecizirali su da je direktorica Agencije Almera Đozović, prećutavši da je ona gradonačelnikova svastika.\nPrema Centralnom registru, osnivači i ovlašćeni zastupnici Agencije su Hadija Nurković i njen brat Safet Dacić.\n“U saznanju smo da će ubrzo u tim preduzećima biti raspisani oglasi za mjesta računovođa”, odgovorili su iz kabineta.\nFirma Hadije Nurković vodi knjige i Agenciji za projektovanje, u kojoj je šef njen zet Emir Kurtagić.\nNurkovićeva tvrdi da Dnevnom centru knjigovodstvene usluge obavlja besplatno, kao svojevrsni doprinos ustanovi sa humanim karakterom.\nSinu i zetu, kako je kazala, fakturiše po 150 eura mjesečno, ali su uplate neredovne.\nIzvor „Vijesti“ iz Opštine tvrdi da se virmani za knjigovostvene usluge sva tri preduzeća redovno ispisuju i naplaćuju preko banke “Societe Generale Montenegro”, te da su iznosi znatno veći od 150 eura.\n“Iz Ski centra i Agencije plaćaju virmanski, ali je to do sada bilo nešto sitno i neredovno, a ja ne želim da vršim pritisak“, rekla je Nurkovićeva.\nIzvor “Vijesti“ tvrdi da je plaćanje mnogo redovnije nego isplata zarada zaposlenima u javnim preduzećima i ustanovama, kojima se duguje i do sedam plata.\nSvečanu vrpcu za otvaranje Dnevnog centra lani u julu su presjekli tadašnji premijer Milo Đukanović, gradonačenik Rožaja i njegova ćerka.\nCentar nije počeo sa radom, a plate prima nekoliko uposlenih.\nU sklopu Ski centra „Hajla“ radi i restoran „Košuta“, gdje se nerijetko održavaju „prezentacije“ koje organizuje lokalna uprava.\nAgencija za projektovanje ima isti ili sličan opis poslova sa Direkcijom za izgradnju i Sekretarijatom za urbanizam i uređenje prostora.\n“Nema nepotizma”, djeca i zet su kadar “čak i za više funkcije, za Vladu”\nIz kabineta predsjednika Opštine su “Vijestima” odgovorili da “kada su u pitanju dobra kadrovska rješenja tu nema nepotizma”.\n“Emir Kurtagić, Dženita Kurtagić i Dženis Nurković su dobri kadrovi naše opštine čak i za više funkcije, za Vladu, Vladine agencije, direktorate i slično i sve troje su magistrirali na državnim univerzitetima”.\nPrecizirali su da su Kurtagić i Nurković imenovani na sjednicama odbora direktora, a Dženeta na sjednici Skupštine, te da je njihov otac, odnosno tast, nadležan samo za imenovanje starješina organa lokalne uprave.


Godišnja konferencija Evropske asocijacije za internacionalizaciju obrazovanja EAIE (European Association for International Education) biće održana u Glazgovu od 15. do 18. septembra 2015. godine. U sklopu konferencije biće organizovan i sajam visokog obrazovanja na kome će učešće uzeti više od 5000 učesnika iz preko 90 zemalja sveta. Učesnici iz Srbije na sajmu će biti Fondacija Tempus – Erazmus+ kancelarija u Srbiji i predstavnici Tempus projekta SIPUS (Univerzitet u Novom Sadu).\nS obzirom na to da je reč o jednom od najvećih sajmova visokog obrazovanja, smatramo da je ovo odlična prilika da predstavimo obrazovni sistem Republike Srbije, visokoškolske institucije i mogućnosti koje pružaju studentima iz inostranstva, kao i prilike za naučnu i obrazovnu saradnju sa institucijama iz drugih država.\nKako bismo na što bolji način predstavili mogućnosti za saradnju, sastavili smo upitnik za institucije iz Srbije zainteresovane za međunarodnu saradnju. Molimo Vas da, ukoliko ste zainteresovani da predstavimo vaše studijske programe, ideje za projekte i saradnju, popunite upitnik: https://erasmusplus.rs/predstavljanje-visokoskolskih-institucija-na-sajmu-visokog-obrazovanja-u-glazgovu/\nZa popunjavanje je potrebno 5 minuta, a kako se radi o zvaničnom stavu institucije, zamolili bismo da uprava institucije bude upoznata sa odgovorima.


Rusija i demografski problem\nDemografija je trenutno najslabiji faktor u strukturi ruskog društva, a i ruske geopolitike u celini. Konstatova na je opadajuć a pozicij a Rusije među najmnogoljudnijim zemljama sveta, naročito poslednjih deceniju – dve. Prognoze demografa ukazuju da prirodni priraštaj evropskih naroda kao i njihovih potomaka na drugim kontinentima (Severna Amerika, Australija i neka druga područja) zaostaje u odnosu na druge narode i rase, a naročito u odnosu na islamsko stanovništvo. Sa druge strane Rusi i drugi Istočni Sloveni u SSSR , sve do početka devedesetih godina nisu imali negativan prirodni priraštaj, pa se može očekivati sa popravljanjem ekonomske i društvene situacije poboljšavanje, ali ne i potpuno preinačavanje ovog trenda. Kao rezultat iznetog bila bi realna prognoza o laganom smanjenju broja Rusa u sledećim decenijama dok bi, pre svega islamska manjina stanovništva u Rusiji nešto povećavala svoj apsolutni broj, a još više svoj procentualni udeo u ukupnoj populaciji zemlje. Međutim ovo nisu dramatične prognoze pošto je Rusa i R usofona (Belorusa i Ukrajinaca, dakle pravoslavnih Istočnih Slovena sa ruskim nacionalnim korenom) u Rusiji o ko 8 4 % (Rusa 80 %, Ukrajinaca 2,7 % i Belorusa blizu 1 %), a islamskog stanovništva oko 12 %, što ne bi moglo da se bitnije promeni do sredine XXI veka. Rusija ima nuklearno oružje i relativno sigurne granice prema spolja, te joj neće biti poseban problem da onemogućava migracije iz okolnih azijskih zemalja prema Rusiji . Rusija će verovatno oštrom migracionom politikom sa visokim ulaznim standardima , taj trend svesti na najmanju moguću meru, naročito po pitanju mogućnosti dobijanja ruskog državljanstva. Ukoliko Rusija bude ekonomski dalje jačala, a u svakom slučaju uživajući eksploataciju svojih brojnih resursa, mogla bi da uvozi potrebnu radnu snagu iz istočnoevropskih, mahom slovenskih zemalja (Ukrajine, Bugarske i ostatka Balkana, Jermenije, Moldavije i drugih sličnih područja).\nMeđutim ključno pitanje za dugoročno rešavanje demografskih problema Rusije, ili makar njegovo bitno poboljšavanje, predstavlja podizanje prirodnog priraštaja u celini i posebno nataliteta. U tom pravcu važno je pitanje državna politika materijalne i pravne podrške porodicama i porodiljama sa više od dva deteta, što se pokazalo delom uspešnim u nekim drugim evropskim državama. Izuzetno su za rusku državu ohrabrujući početni rezultati postignuti u poslednjih nekoliko godina koje se mahom poklapaju sa drugim mandatom predsednika Putina, u zaustavljanju daljeg pada nataliteta u zemlji i čak njegovom izvesnom podizanju (natalitet je podignut od 1,2 na blizu 1,6 promila po ženi, a potrebno je oko 2,17 promila za prostu reprodukciju stanovništva, u isto vreme smanjena je i smrtnost odojčadi, dok je životni vek stanovništva i dalje nešto niži za evropske prilike za ruske muškarce – oko 62 godine, a žene oko 74 godine). Već se i dešavalo u Rusiji tokom druge polovine sedamdesetih godina HH veka, a što je trajalo sve do kraja osamdesetih, da se posustali nivo nataliteta ponovno podiže, što je inače demografski preokret koji se ne dešava tako često i lako među evropskim narodima poslednjih decenija. Nagoveštaji novog takvog preokreta nabolje za ruske prilike su opet vidljivi i pitanje je koliki će intenzitet i «dah» taj trend moći postići, a potom i održati. Dakle samo organizovana ruska država i društvo koje je izašlo iz anomije, može da se uhvati u koštac sa ovim svojim veoma ozbiljnim i možda najtežim problemom, sa kojim se suočava, i koji će i u budućnosti imati svoju posebnu težinu. Mišljenja s am da će Rusija po ovom pitanju imati velike probleme i da samo krajnjim naprezanjem čitavog društva i države oni ne moraju u sledećim decenijama da se pokažu veoma lošim, već da se te posledice mogu dobrim delom ublažiti.\nStoga smatram veoma važnim što je tokom 2006. godine formiran Demografski fond, za dugoročni materijalni podsticaj porodicama sa više dece (uključujući i premiju od 10.000 $ za svako novo dete). Doneto je i niz administrativnih odluka o prihvatu i podsticaju doseljavanja rusofonskog stanovništva iz većine bivših sovjetskih republika u slabije naseljena prostranstva Rusije (sever i istok zemlje kao i oblast severnog Kavkaza). Jedno od najvažnijih dostignuća u ovom pravcu je formiranje Stabilizacionog fonda. On je stvoren da bi se mobilisala veoma značajna finansijska sredstva od prodaje nafte, energenata i niza drugih retkih prirodnih resursa. Na taj način se akumuliraju velika devizna sredstva koja se ne smeju dirati dok se ne iscrpe najvažniji prirodni resursi zemlje, prevashodno nafta i gas. Ova sredstva će tada (makar i za nekoliko decenija) moći biti korišćena kada se država suoči sa opadanjem rezervi prirodnih resursa. Istina samo manji deo ovih sredstava, i pod posebnim uslovima se može upotrebiti i za poboljšavanje života stanovištva, što se može pozitivno odraziti u borbi protiv depopulacije.\nRuski model u oblasti demografije, protiv zaustavljanja depopulacije, mogao bi biti interesantan i za Srbiju, ali i za druge zemlje u svetu sa sličnim problemima, prevashodno evropske (kao i one prekomorske sa stanovništvom pretežno evropskog porekla). On se sastoji u podsticajnim merama države prema rastu nataliteta, ali i nizu mera pomoći siromašnim slojevima u cilju smanjenja prerane smrtnosti. Iako u Srbiji smrtnost stanovništva ne zahvata u tolikoj meri deo muške populacije pedesetih godina života, neke mere države po uzoru na Rusiju mogu biti uvedene. Međutim glavna razlika između savremene Srbije i Rusije je u činjenici da u našoj zemlji nije zabeležen ni izbliza ekonomski polet i uspeh kao u Rusiji. Slabija ekonomska podloga Srbije može i dalje biti najveća prepreka zemlje u borbi protiv depopulacije stanovištva, ukoliko se upravo u pravcu rasta privrede ne zabeleže važniji rezultati sledećih godina. I pored toga posebnim merama države prema porodiljama i njihovim porodicama, kao i poboljšavanjem socijalne intervencije prema najsiromašnijim slojevima stanovništva, mogu se postići veoma značajni uspesi u borbi protiv depopulacije. Najzad Srbija na svojim južnim granicama ima susede (Albance pre svega, ali i slovenske muslimane) sa izrazito visokim natalitetom. Ukoliko uzmemo u obzir i višedecenijsku političku ekspanziju albanskog faktora prema srpskim zemljama, onda je jasno koliko je borba protiv depopulcije primarni interes države Srbije, ali i srpskog društva u celini. Iako Srbi u okruženju imaju nešto viši natalitet nego Srbi u Srbiji (Republika Srpska i Srbi i Crnogorci u Crnoj Gori), on je i tu manji nego kod tamošnjeg islamskog stanovništva (muslimani Bošnjaci i Albanci i muslimani u Crnoj Gori). Stoga se borba protiv «bele kuge» sve više nameće kao opštesrpski problem broj jedan u sledećim decenijama HH I veka.


Lideri na polju hidroizolacija\nGrupacija Icopal se bavi proizvodnjom i distribucijom kvalitetnih proizvoda za ravne i kose krovove, kao i pružanje kompletne podrške kupcima. Primarna delatnost je na polju hidroizolacija, sa specifičnim fokusom na hidroizolacione membrane, što uključuje i kompletan pomoćni materijal. Evropa i Severna Amerika osnovni su regioni u kojima se vrši proizvodnja, ali distribucija i pružanje usluge je na globalnom nivou.\nIcopal je prisutan u Evropi i SA preko mreže proizvodnih pogona i predstavništava. Trenutno, u sastavu Grupacije Icopal egzistira 35 proizvodnih pogona, koji koriste najsavremenije tehnologije, kao i 95 prodajnih predstavništava. Tako razvijena mreža, pruža nam mogućnost da izađemo u susret kupcima, bez obzira gde da se nalaze.\nIcopal ima razvijenu svest prema ekološkim problemima, sa kojima se ceo svet momentalno suočava, i u tom smeru, naš inovativni tim je razvio čitavu seriju proizvoda pod zajedničkim nazivom Eco Active. Pored toga, optimizacija proizvodnje i ušteda energije, ključni su prioriteti daljeg razvoja svih naših proizvodnih pogona.\nIcopal je svoju poziciju razvio na osnovi od čitavih 165 godina iskustva na polju hidroizolacija. Kao takvi, zadržaćemo osnovnu proizvodnu ideju, i nastaviti sa prepoznatljivim inovativnim i liderskim pristupom.\nOsnovne grupe Icopal proizvoda:\nRavni krovovi Bitumenske membrane\nPomoćni materijal za sisteme ravnih krovova\nSvetlosne i protivdimne krovne kupole\nKosi krovovi Bitumenske membrane\nCrepovi od metalnih proizvoda (Decra)\nGrađeninski materijali Paropropusne folije\nZvučne izolacione membrane\nNiskogranja PMB i emulzije\nTrake za spajanje asfalta i fugovanje\n+381 (0) 63 426 725\nIcopal u Srbiji\nO Grupaciji ICOPAL\nIstorija Grupacije ICOPAL\nFabrika Villas Austrija Gmbh\nDolazak ICOPAL-a u Srbiju\nHidroizolacija mostova i parkinga\nAWAK krovne kupole\nStatusna promena kompanije\nUbuduće sve o nama na\nBMI Adriatic d.o.o.Mihaila Pupina 10v 40311070 Novi BeogradTEL: +381 (0) 63 426 725


Oktobar 21, 2021 16:36\nNa sastanku, kojem su prisustvovali ministri unutrašnjih poslova i zdravlja, Aleksandar Vulin i Zlatibor Lončar i direktor Bezbednosno informativne agencije Bratislav Gašić, razgovarano je o načinu kontrole kovid propusnica, očitavanju digitalnih zelenih sertifikata, sprečavanju eventualnih zloupotreba i datumu početka primene ove mere.\nOdlučeno je da kažnjavanje pravnih i fizičkih lica počne od ponedeljka, 25. oktobra.\nPrethodno, u subotu i nedelju će sve inspekcije biti na terenu, kako bi, zajedno sa ugostiteljima, proverili u praksi kako funkcioniše sistem.\nOva odluka je doneta iz razloga pružanja dodatnog vremena ugostiteljima, kako bi pronašli što bolji i efikasniji sistem organizacije i kontrole kovid sertifikata, saopštila je vladina Kancelarija za saradnju sa medijima.\nCilj uvođenja kovid propusnica je isključivo zaštita zdravlja svih stanovnika Srbije, a nikako novčano kažnjavanje građana. Stoga se Vlada Srbije nada da će se i tokom dva dana vikenda građani i privrednici ponašati odgovorno, s obzirom na to da odluka o kontroli kovid propusnica i novčanom kažnjavanju neće biti dalje odlagana.\nNa današnjoj sednici Vlade, u konsultaciji sa Kriznim štabom za zaštitu zdravlja stanovništva od zarazne bolesti Kovid-19, doneta je odluka da će kovid propusnica biti validna i u slučaju posedovanja na Digitalnom zelenom sertifikatu i pozitivnog testa na antitela (IgG), ne starijeg od tri meseca i urađenog u laboratoriji u javnoj svojini koji dokazuje dovoljno visok stepen zaštite u slučaju preležanog kovida.\nU saopštenju se podseća da su kovid propusnice, tj. kontrola zelenih sertifikata, nešto što se već dugo primenjuje širom sveta u ugostiteljskim objektima.\nTa mera, kao i verovatno mnoge ostale epidemiološke mere biće ukinute onoga momenta kada stepen vakcinacije stanovništva dostigne zadovoljavajući nivo. To će, sudeći po iskustvu ostalih zemalja, biti osnov za postepeno vraćanje u život kakav pamtimo pre 2020. godine.\nU Republici Srbiji dostupne su četiri vrste vakcina - kineska vakcina Sinofarm, ruska vakcina Sputnjik V kao i vakcine proizvođača Fajzer i Astra Zeneka.\nVakcinacija je moguća na svim vakcinalnim punktovima i domovima zdravlja svakoga dana, uključujući i dane vikenda, navedeno je u saopštenju.\nAKS poziva Vučića da ne proglasi izmene Zakona o eksproprijaciji 16\nProtestni skup zbog hapšenja građana tokom blokade puteva 18\nPatrijarh Porfirije: Mogu samo da molim sve da čuvamo jedni druge, a ne da se bijemo 17\nBujanovac: Albanske zastave na zgradi Opštine i NSA 19\nU Srbiji 1.674 novozaražena, preminula 51 osoba 15


07-12-2018 08:08 Ratni izveštaji Sirija / Irak Svet Planeta\nSirijska vojska je u 2018.godini (do decembra meseca primedba prevodioca) uništila 23 hiljade terorista. Tom prilikom je oslobođeno 387 naseljenih mesta. Ove podatke je izneo načelnik Generalštaba ruske armije na brifingu sa stranim vojnim predstavnicima u Moskvi.\nPrema njegovim rečima u 2018.godini sirijska armija je ostvarila zapažene rezultate. Primetan je znatan napredak na taktičkom planu zahvaljujući angažovanju ruskih vojnih instruktora. Uspešno su okončane operacije u cilju oslobođenja Istočne Gute, Homsa i juga Sirije. „Tom prilikom je uništeno 23 hiljade terorista. Od radikalnih ekstremista je oslobođeno 387 naseljenih mesta“- istakao je general-armije Valerij Gerasimov.\nPrilikom oslobađanja ovih naseljenih mesta se pazilo da ne strada mirno stanovništvo. Uvek se prvo insisitiralo na mirnoj demilitarizaciji putem pregovora. „ Ključnu ulogu je ima ruski Centar za pomirenje među zaraćenim stranama. Tokom njegovog angažovanja spašeno je preko 230 hiljada ljudi. Pored njih su evakuisane i pobuljeničke grupe koje su prebačene u zonu deeskalacije Idlib i DŽarabulus“- istakao je načelnik ruskog Generalštaba Gerasimov.\nU pregovorima je preko 40 hiljada do juče neprijateljski nastrojenih boraca prešlo na stranu sirijske armije. Oni su tom prilikom predali oko 650 jedinica različite borbene tehnike.


Srušio Barsu, pa produžio ugovor!\nČetvrtak, 13.04.2017 | 15:17\nPaulo Dibala produžio je ugovor sa Juventusom do 2022. godine, samo dva dana nakon što je dao dva gola Barseloni (3:0) u prvom meču četvrtfinala Lige šampiona.\nSjajni Argentinac je neko vrijeme pregovarao sa petostrukim uzastopnim prvakom Italije oko nove saradnje, a sve dileme otklonio je poslije meča u Torinu kada je izjavio da ga ne zanimaju ponude Real Madrida i Barselone.\n"Ovo je veliki potez gledajući ka budućnosti, Dibala je naš još pet godina", navodi se u saopštenju Juventusa na zvaničnoj internet stranici.\nTorinski tim će ujedno platiti osam miliona eura Palermu, nekadašnjem klubu Dibale, na osnovu ranije sklopljenog transfera.\nDibala će postati drugi najplaćeniji igrač Juventusa sa rastujućom platom do sedam miliona eura, što je za 500.000 eura manje od Gonzala Iguaina.


Amerikanci podržavaju ubistvo Osame bin Ladena - Klix.ba\nAmerikanci podržavaju ubistvo Osame bin Ladena\n12.5.2011. u 13:06\nOgromna većina građana SAD-a podržava ubistvo vođe terorističke mreže Al-Qaida Osame bin Ladena, pokazalo je najnovije istraživanje javnog mnijenja koje su od 5. do 9. maja uradili Associated Press (AP) i agencija za ispitivanje javnog mnijenja GfK.\nAmerikanci su u anketi podržali i način na koji se američi predsjednik Barack Obama bori protiv terorizma i vodi rat u Afganistanu.\nIako je devet od 10 Amerikanaca podržalo ubistvo Osame bin Ladena, polovina ispitanika je izjavila kako strahuje da će sada biti pojačane terorističke akcije protiv SAD-a.\nSedamnaest posto izjavilo je da će terorizam biti smanjen poslije njegovog ubistva, a 31 posto je navelo da to neće imati nikakav uticaj na terorističko djelovanje.\nS druge strane, Amerikanci su pokazali da nisu toliko zabrinuti da bi mogli da postanu žrtve terorizma - 33 posto ispitanika izjavilo je da često ili ponekad brinu o tome da bi oni ili neki od članova njihove porodice mogli da budu žrtve terorističkog napada.\nTri četvrtine je navelo da je proteklo previše vremena dok nije pronađen vođa Al-Qaide, dok je 86 posto reklo da odobrava način na koji su američki komandosi obavili akciju.\nNa pitanje da li Obamina administracija treba da objavi fotografiju ubijenog Bin Ladena, 64 posto je reklo "ne", dok je 34 posto bilo "za".\nProcenat podrške američkom predsjedniku porastao je sa 53 posto u martu na više od 60 posto, 65 posto je izjavilo da podržava način na koji Obama vodi rat u Afganistanu, dok osam od 10 građana pozitivno ocjenjuje njegov plan da počne s povlačenjem američkih trupa u julu i okonča američko prisustvo u Afganistanu do 2014. godine.\n"Moskva i Islamabad zajedno u borbi protiv terorizma"\n12.05.2011. u 13:08\nMinistarstvo pravde proslijedilo dokumentaciju Tužilaštva BiH\n12.05.2011. u 13:03


Televizija -- Data și ora publicării: 27.12.2021 14:21:28\nEURONEWS / Novi vlasnik Euronewsa\nBEOGRAD (MEDIA EXPRES) / 24. decembar 2021. / Portugalska firma koja će postati većinski vlasnik panevropske televizije Juronjuz (Euronews) ima dugogodišnje lične i profesionalne veze s mađarskim premijerom Viktorom Orbanom, koji je bio na meti kritika zbog pogoršanja medijskog pluralizma u Mađarskoj. Iz kompanije demantuju da će biti uticaja na uređivačku politiku.\nPrema dogovoru objavljenom 17. decembra, kompanija Alpak kapital će kupiti 88% udela u Juronjuzu od egipatskog milijardera Nagiba Savirisa. Alpak kapital ima kancelarije u Lisabonu, Budimpešti i Dubaiju.\nMario David je bio poslanik Evropskog parlamenta od 2009. do 2014. i bio je potpredsednik grupe Evropska narodna partija. Na vebsajtu mađarske vlade piše da trenutno pruža Orbanu besplatne “stručne savete o Evropskoj uniji”, prema ugovoru koji traje do kraja godine.\nNakon prodaje Alpac Capitalu, preostalih 12 posto Euronewsa ostaće u rukama konzorcijuma javnih televizijskih kompanija i lokalnih vlasti.


Poljoprivredna škola proslavila 147. rođendan • Poportal\nOn je naveo da je škola učesnik brojnih projekata koji nisu orijentisani samo na poljoprivredu, već i na razvijanje vrednosti solidarnosti, poštovanje drugog i tolerancije.\nIspred Grada Požarevca na akademiji se obratio predsednik Skupštine grada Požarevca Bojan Ilić. Koji je u svom govoru istakao sledeće:\n„Inspirisani studioznim radom i sjajnim rezultatima ove škole, grad poslednjih godina i delima pokazuje da mu je ulaganje u poljoprivredu važno, tako da smo za sprovođenje mera podrške poljoprivredne politike i politike ruralnog razvoja Grada Požarevca za 2019. godinu izdvojili preko 30 miliona dinara, a naredni cilj nam je da dostignemo udeo odvajanja za ove svrhe u visini od 5 posto gradskog budžeta.\nShvatili smo, i to sproveli, da se mora više ulagati u atarske puteve, zaštitu od elementarnih nepogoda, subvencije, ali ponajviše u tehnološka dostignuća i poljomehanizaciju i samo tom sinergijom, na čelu sa ovom školom, možemo očekivati još bolje rezultate u oblasti poljoprivrede. Da bi se to desilo, Grad Požarevac je svestan da sa ovom ali i ostalim obrazovnim ustanovama mora zajedno trčati do cilja.\nKako bi dobili stručan kadar grad mora ulagati u njih i tu imamo rezultate na koje smo posebno ponosni. U Poljoprivrednu školu je tokom 2017. godine uloženo oko 2.5 miliona dinara kako bi se uredila infrastruktura objekta praktične nastave a takođe iste godine sproveli smo i kapitalno investiciono ulaganje na adaptaciji, rekonstrukciji i dogradnji pekare u školskom dvorištu ukupne vrednosti 8.214.677,59 din. Investicioni period planiran za Poljoprivrednu školu sa domom učenika „Sonja Marinković“ za period 2020-2022. godina je veoma ambiciozan i u planu je da između ostalog obuhvati zamenu krovnog pokrivača i sređivanje fasade na zgradi stare škole i aneksu, rekonstrukciju krovnog pokrivača na fiskulturnoj sali, rekonstrukciju i adaptaciju objekta spoljnog magacina, odvajanje ekonomskog dvorišta od školskog, rekonstrukciju, adaptaciju i dogradnju vinskog podruma, presvlačenje saobraćajnica novim habajućim slojem asfalta i sve to u ukupnom iznosu od blizu 30 miliona dinara.\nSiguran u svoju tvrdnju da poreski obveznici ovaj novac ne troše, već ulažu, još jednom čestitam vam Dan škole, nastavnom kadru zahvaljujem na predanom radu a učenicima poručujem da su privilegovani što su deo ove sjajne obrazovne ustanove.“\nNa svečanoj akademiji održanoj u školi dodeljene su jubilarne nagrade radnicima škole i zahvalnice onima koji su ove godine otišli u penziju.


Objavljeno 05.07.2019. u 15h\nPredstavnici nekoliko opozicionih stranaka u Skupštini grada i predstavnici građana u pratnji čelnika lokalne samouprave, posetili su danas postrojenje za prečišćavanje vode kako bi se na licu mesta uverili dokle se stiglo sa najnovijim radovima na ovom objektu.\nDirektor firme „Sinertek“, Nenad Obradović je tom prilikom uputio molbu kako gradskoj vlasti, tako i odbornicima iz redova opozicije, ali pre svega građanima Zrenjanina, da imaju još malo razumevanja i strpljenja, jer će ispravna pijaća voda uskoro poteći u njihovim domaćinstvima.\n-Zbog vremenskih uslova i visokih letnjih temperatura, malo kasne radovi na segmentu za predpripremu vode. Oko 80% potrebne opreme nam je stiglo, što je dovoljno za 35-40% prerade vode. Dobili smo obećanje proizvođača da će i ostatak rezervne opreme za reverznu osmozu stići u sledeće dve nedelje, čime ćemo ispuniti obećanje dato premijerki Srbije, Ani Brnabić, da ćemo u drugoj polovini meseca pustiti više od 50% vode u sistem, a do kraja meseca i 100%, dok će rezultati analiza o ispravnosti vode biti gotovi najkasnije do septembra – rekao je Obradović.\nIspred predstavnika opozicije, prisutnima se obratio odbornik iz redova odborničke grupe „Dosta je bilo”, Igor Ratković, koji je tom prilikom rekao, da su oni došli na osnovu poziva da obiđu ovaj objekat, da pogledaju dokle se stiglo sa radovima i šta građani mogu da očekuju u narednom periodu.\n-Imamo još mnogo pitanja i postavljaćemo ih u hodu. Ne znam da li smo zadovoljni sa onim što smo danas videli, u krajnjem slučaju sam rezultat, odnosno voda ako bude potekla kako i investitor obećava, pokazaće da li je ispravna ili ne. Kao građanin Zrenjanina se svakako nadam, da će ovaj gorući problem biti uskoro rešen, nakon čega ćemo javno priznati da smo zadovoljni stanjem vode. Međutim, ono što do sada zameramo jeste ćutanje, nepristupačnost informacijama i sakrivanje istih, kao i nedobijanje odgovora na postavljena pitanja – naglasio je Ratković.\nTagovi:fabrika vode, opozicija, postrojenje za prečišćavanje vode, Vesti Zrenjanin, zrenjanin


Vegetarijanci su manje zdravi - Zdravlje\nHomeOstale kategorijeZanimljivoVegetarijanci su manje zdravi\nVegetarijanci su obično uvjereni kako su brojne zdravstvene dobiti ishrane u koju nije uključeno meso.\nIpak, novo istraživanje sugerira da je vegetarijanska ishrana povezana sa slabijim zdravljem i kvalitetom života. Studija je pokazala da vegetarijanci češće posjećuju ljekare nego ljudi koji jedu meso, kao i da su skloniji alergijama, oboljenju od karcinoma, ali i problemima sa mentalnim zdravljem.\nMeđutim, istraživanje na Medicinskom fakultetu u austrijskom Grazu je isto tako otkrilo da su vegetarijanci “zdraviji” na neki način, budući da su obično više fizički aktivni i troše manje alkohola.\n“Naša studija je pokazala da su odrasli ljudi koji konzumiraju vegetarijansku hranu, uprkos nekim prednostima, ipak manje zdravi u smislu oboljenja od raka, alergija i mentalnih poremećaja, te imaju niži kvalitet života. To znači da je potrebno napraviti svojevrsni medicinski program kako bi se ti rizici smanjili, a ljudi upoznali sa manama i prednostima vegetarijanske ishrane”, zaključili su stručnjaci.


Kako do privremenog boravka za strance po osnovu zaposlenja? - KSEL advokati | KSEL advokati\nDa bi stranci mogli da borave u Republici Srbiji u periodu dužem od 90 dana neophodno je da imaju odobren privremeni boravak, stalno nastanjenje ili da poseduju vizu za duži boravak po osnovu zapošljavanja (viza d). Razlozi koji čine svrhu boravka opravdanom i zbog kojih može da se odobri privremeni boravak su navedeni u Zakonu o strancima i oni su sledeći:\nrad, zapošljavanje, obavljanja privredne ili druge profesionalne delatnosti;\nškolovanje, studiranje ili specijalizacije, naučno-istraživačkog rada, praktične obuke, učestvovanja u programima međunarodne razmene učenika ili studenata, odnosno drugim naučno-obrazovnim aktivnostima;\nKako je najčešći osnov za dobijanje privremenog boravka po osnovu rada, u nastavku teksta ćemo obraditi samo ovaj osnov za dobijanje privremenog boravka.\nPrvi korak je sprovođenje market testa.\nNaime, privredno društvo koje želi da zaposli stranca u obavezi je da podnese prijavu potrebe za zapošljavanjem Nacionalnoj službi za zapošljavanje (NSZ). Nadležni NSZ u roku od 10 dana objavljuje mišljenje o ispunjenosti uslova da na evidenciji NSZ-a nema drugih lica sa kvalifikacijama koje privredno društvo zahteva (za radno mesto na kome će biti angažovan stranac). Dobijeno mišljenje predstavlja jedan od dokumenata koji se podnose nadležnoj Policijskoj upravi.\nDrugi korak je podnošenje Zahteva za izdavanje privremenog boravka.\nPrvi uslov koji mora biti ispunjen u postupku podnošenja zahteva jeste da stranac u pasošu ima pečat granične policije o ulasku na teritoriju Srbije. Pečat mora biti sa tačnim datumom i tačnim mestom ulaska u Srbiju. Postupak za odobrenje privremenog boravka i ishodovanja radne dozvole ne može biti sproveden ukoliko stranac pri ulasku u Srbiju nije dobio pečat granične policije. Nakon toga sledi prijava boravišta stranca odnosno dobijanje “belog kartona”. Naime, vlasnik stana u kome će stranac boraviti dužan je da najkasnije 24 sata nakon dolaska stranca u mesto boravka prijavi njegov boravak u lokalnoj Policijskoj upravi. Dokumentacija koja se podnosi je prijava boravišta stranca, pasoš stranca i dokaz o vlasništvu stana.\nNakon sprovedene gorenavedene procedure sledi postupak za izdavanje privremenog boravka. Naime, zahtev za odobrenje privremenog boravka u Srbiji se podnosi nadležnoj Policijskoj upravi, koja ga zatim prosleđuje u Beograd – Ministarstvu za unutrašnje poslove, koji u postupku interne kontrole ispituje ispunjenost uslova za izdavanje dozvole za privremeni boravak. Obrada tih podataka i kontrola MUP-a u redovnim okolnostima traje do mesec dana. Uz zahtev se podnosi sledeća dokumentacija:\nvažeći pasoš na uvid,\nprijava adrese boravišta/stanovanja u Srbiji iz MUP-a – “beli karton”,\nizvod iz APR-a o upisu poslodavca u registar privrednih subjekata,\nugovor o radu ili drugi ugovor o radnom angažovanju,\ngorenavedeni izveštaj/mišljenje NSZ o ispunjenosti uslova za zaposlenje (kada se stranac zapošljava prvi put) ili rešenje NSZ o odobrenju zasnivanja radnog odnosa sa strancem (kada se produžava privremeni boravak strancu).\nOdobrenje privremenog boravka unosi se u putnu ispravu (pasoš). Stranac može podneti zahtev za produženje privremenog boravka najkasnije 30 dana pre isteka roka važenja privremenog boravka. Privremeni boravak strancu u Srbiji može nadležni organ da odobri na period duži od 90 dana, a do jedne godine, u zavisnosti od svakog konkretnog slučaja.\nTreći korak je podnošenje Zahteva za izdavanje radne dozvole.\nNacionalna služba za zapošljavanje izdaje radne dozvole onim licima kojima je prethodno odobren privremeni boravak. Zahtev za izdavanje radne dozvole poslodavac podnosi NSZ-u prema sedištu privrednog društva.\npopunjen zahtev za izdavanje radne dozvole za zapošljavanje,\npasoš stranca (kopija pasoša – kopija prve strane sa ličnim podacima i strana sa pečatom odnosno nalepnicom, sa odobrenim privremenim boravkom),\nizveštaj NSZ-a o rezultatu sprovedenog testa tržišta rada,\ndokaz o kvalifikacijama i radnom iskustvu (biografija),\nZa sva pitanja oko zapošljavanja stranaca u Republici Srbiji stojimo Vam na raspolaganju.


Završni krug izbora u Egiptu\nEgipatsko Muslimansko bratstvo je saopštilo da namerava da formira vladu nacionalnog jedinstva, dok birači u unutrašnjosti zemlje glasaju u trećem i završnom krugu izbora. Danas je nastavljeno juče započeto glasanje u devet pokrajina, među kojima su i poslednja područja na kojima se održavaju izbori započeti krajem novembra.\nOna obuhvataju istorijska uporišta Muslimanskog bratstva, na kojima su se kandidovali najpoznatiji pripadnici te organizacije. Bratstvo očekuje da će osvojiti apsolutnu većinu, umesto proste većine koju su nagoveštavali dosadašnji izborni rezultati. Egipatska vojna vlast je saopštila da će ubrzati izborni proces posle nedavnih nemira u Kairu. Demonstranti traže brži prelaz na civilnu vladavinu.\nIzbori za članove Gornjeg doma egipatskog parlamenta treba da se završe 22. februara, da bi parlament u punom sastavu održao prvu sednicu 28. februara. Parlament treba da napiše novi Ustav, a vladajući Vojni savet je saopštio da će do jula prepustiti vlast izabranom predsedniku.